| Tulosta Avaa käytönaikaisen ohjeen PDF-versio

#### Näkymien lisäys ja muokkaus Voit lisätä analyysin yhdistelmäasetteluun useita tulosnäkymiä, esimerkiksi kaavioita ja pivot-taulukoita. Niiden avulla voit yhdessä muiden analyysin suorittavien käyttäjien kanssa etsiä tuloksia aiempaa mielekkäämmillä tavoilla käyttämällä eri näkymien esitysominaisuuksia. Lisätietoja käytettävistä olevista näkymätyypeistä on kohdassa Vaihe 2: Tulosten tarkastelu ja asetteluiden luonti. Jokaisella näkymätyypillä on oma editorinsa. Jokainen näkymäeditori sisältää näkymätyypille ominaisia toimintoja. Jotkin toiminnoista saattavat kuitenkin olla käytettävissä muissakin näkymätyypeissä. Seuraavissa ohjeissa kuvataan, miten näkymä lisätään yhdistelmäasetteluun. Näkymän lisäys yhdistelmäasetteluun Jos analyysi, johon näkymä lisätään, ei ole vielä auki analyysieditorissa, avaa se seuraavasti: Valitse Analyysit-välilehti. Valitse kotisivulla Luettelo ja etsi analyysi. Valitse työkaluriviltä Muokkaa-kuvake. Analyysieditori avautuu. Valitse analyysieditorissa Tulokset-välilehti. Valitse Uusi näkymä -kuvake ja valitse sitten lisättävä näkymä. Uusi näkymä avautuu yhdistelmäasettelun alaosaan. Seuraavassa annetaan ohjeet näkymän muokkausta varten. Näkymän muokkaus Valitse analyysieditorissa Tulokset-välilehti. Valitse muokattavan näkymän Muokkaa näkymää -kuvake. Näkymäeditori avautuu. Tee näkymäeditorissa tarvittavat muutokset näkymään. Valitse Valmis, kun haluat sulkea näkymäeditorin. HUOMAUTUS: Kun valitset Valmis, näkymään tehdyt muutokset tallennetaan väliaikaisesti. Muutokset tallennetaan pysyvästi vasta analyysin tallennuksen yhteydessä. VIHJE: Kun näkymäeditori on auki, voit peruuttaa näkymään tehdyt tallentamattomat muutokset valitsemalla Palauta. Jos haluat siirtää näkymää yhdistelmäasettelussa, vedä näkymää ja pudota se uuteen kohtaan. Jos haluat muotoilla näkymän ulkoasua, valitse näkymän Muotovarasto-kuvake. Voit määrittää solun, reunat, taustan ja muita muotoiluasetuksia (leveyden, korkeuden, sisennyksen, oikean täytön, täytön ylhäältä ja täytön alhaalta). Jos haluat määrittää näkymän ominaisuudet, valitse näkymän Näkymän ominaisuudet -kuvake. Jos haluat poistaa näkymän yhdistelmäasettelusta, valitse näkymän punainen X-kuvake. HUOMAUTUS: Jos valitset näkymän punaisen X-kuvakkeen, näkymä poistetaan yhdistelmäasettelusta. Sitä ei kuitenkaan poisteta analyysista. Näkymä on yhä käytettävissä analyysieditorin vasemman alakulman Näkymät-ruudussa, joten se on tarvittaessa helppo lisätä takaisin analyysin yhdistelmäasetteluun. Jos haluat poistaa näkymän pysyvästi analyysista, valitse näkymä Näkymät-ruudussa ja valitse sitten punainen X-kuvake.

Julkaistu Elokuu 2022 | Copyright © 2005, 2022, Oracle ja/tai sen tytär-, sisar- tai osakkuusyhtiöt. Legal Notices.