| Tulosta Avaa käytönaikaisen ohjeen PDF-versio

### Tietueen tietojen päivitys Yleensä voit päivittää tietueen tietoja, jos olet tietueen omistaja tai omistajan esimies tai jos omistaja on antanut sinulle tietueeseen muokkausoikeudet. Yrityksen järjestelmänvalvoja voi kuitenkin muuttaa käyttöoikeuksien tasoa eli rajoittaa tai lisätä tietueiden käyttöoikeuksia. Ratkaisutietueen tilan muuttaminen ja ratkaisun julkaiseminen edellyttää, että käyttäjäroolilla on Ratkaisujen julkaisu -käyttöoikeus. HUOMAUTUS: Tietyt järjestelmäkentät ovat aina vain luku -muotoisia, ja ainoastaan Oracle CRM On Demand voi päivittää niitä. Esimerkkejä aina vain luku -muotoisista kentistä ovat Luotu-kenttä ja Luotu: Päivämäärä -kenttä, jotka molemmat ovat käytettävissä monissa tietuetyypeissä. Tietueet voi päivittää seuraavilla tavoin: Muokkaamalla kenttiä suoraan. Voit muokata yksittäisiä kenttiä suoraan tietueen luettelosivuilla, tietueen tietosivuilla ja linkitetyissä tietueissa päätietueen tietosivulla. Järjestelmänvalvoja voi ottaa inline-muokkauksen käyttöön tai poistaa sen käytöstä yrityksen profiilissa. Oletusarvoisesti inline-muokkaus on käytössä. VIHJE: Useimmilla luettelosivuilla voi avata tietueen tietosivun luettelosivun tietueikkunassa poistumatta luettelosivulta. Lisätietoja on kohdassa Tietoja luettelosivujen tietueikkunasta ja Luettelosivujen tietueikkunan käyttö. Useilla tietueiden luettelosivuilla ja useissa päätietueiden tietosivujen linkitettyjen tietueiden luetteloissa voi muokata suoraan samaan aikaan useiden tietueiden useita kenttiä. Jos luettelo tukee useiden kenttien samanaikaista muokkausta suoraan, luettelon vasemmassa yläkulmassa näkyy kynäkuvake. HUOMAUTUS: Joitakin kenttätyyppejä ei voi muokata suoraan päätietueen tietosivun linkitetyissä tietueissa. Lisätietoja on kohdassa Päätietueiden linkitettyjen tietueiden päivitys. Päivittämällä tietueen Muokkaus-sivulla. Muokkaus-sivulle pääsee napsauttamalla Luettelo-sivulla tietueen kohdalla olevaa Muokkaa-linkkiä tai Lisätiedot-sivulla tietueen kohdalla olevaa Muokkaa-painiketta. Tuomalla tietueita: Voit käyttää tuonnin aputoimintoa ja tuoda tietuetietoja ulkoisista CSV-tiedostoista, jos käyttäjärooliisi on määritetty Oma tuonti -oikeus. Voit käyttää Oracle Data Loader On Demand -ohjelman asiakasapuohjelmaa. Web-palvelujen avulla voit synkronoida tietueita eri sovellusten kesken. Käyttäjäroolisi käyttöoikeudet määrittävät, mitä tietuetyyppejä voit tuoda. Lisätietoja tietueiden tuonnista ulkoisista CSV-tiedostoista ja muista ulkoisista lähteistä on kohdassa Tuonti- ja vientityökalut. Tässä aiheessa kerrotaan, miten kenttiä muokataan suoraan ja miten tietueita päivitetään tietueen muokkaussivulla. HUOMAUTUS: Et voi käyttää suoraa muokkaustoimintoa tietueen luettelosivulla, kun esikatseluikkuna on auki tai kun käytät viestikeskusta. ### Yksittäisten kenttien muokkaus suoraan Alla kerrotaan, miten tietueluetteloiden ja tietueen tietosivujen yksittäisiä kenttiä muokataan suoraan. Inline-muokkauksen on oltava käytössä, jotta voit päivittää kenttiä inline. HUOMAUTUS: Joskus käyttäjää kehotetaan siirtymään yksittäisen kentän suoran muokkauksen yhteydessä muokkaussivulle, jossa muokkaus tehdään loppuun. Kehote näkyy, jos muokattavia kenttiä on enemmän tai jos kenttään, jota olet muokkaamassa, on liitetty liiketoimintaprosessi. Yksittäisten kenttien muokkaus suoraan Siirrä osoitin päivitettävän kentän päälle tietueluettelossa tai tietueen tietosivulla. Kentän vasemmalle puolelle ilmestyy muokkauskuvake. Kuvake vaihtelee sen mukaan, mikä kentän tyyppi on. Jos kenttä on Vain luku -tilassa, Lisätiedot-sivulla ei näy kentän tietoja, kun kohdistin on kentän päällä. Kenttää napsauttaessa ei tapahdu mitään. Jos kenttä on Vain luku -tilassa, Koko luettelo -sivulla kentän tiedot näkyvät, kun pidät kohdistinta hetken kentän päällä. Kun napsautat lukutilassa olevaa kenttää, näkyviin tulee lukutilan inline-editori. Ota avoimen muokkauksen muokkaustila käyttöön napsauttamalla muokkauspainiketta tai kenttää. Joidenkin kenttien osalta kentän napsauttaminen ja muokkauskuvakkeen napsauttaminen tuottavat eri toiminnon. Jos napsautat esimerkiksi Puhelin-kenttää, kenttään avautuu tekstieditori, jolla voit syöttää numeron siihen suoraan. Jos napsautat muokkauskuvaketta, näkyviin tulee puhelinnumeroeditori, jossa voi määrittää erikseen maan sekä suunta-, puhelin ja alanumeron. Päivitä kentän arvo. Tallenna muutokset napsauttamalla vihreää merkkiä tai painamalla Enter. Peruuta muutokset painamalla punaista rastia tai Esc-näppäintä. ### Tietueluetteloiden useiden kenttien muokkaus suoraan Ota huomioon seuraavat seikat, kun muokkaat tietueluetteloiden useita kenttiä suoraan: Vain luettelossa näkyviä tietueita voi päivittää. Jos esimerkiksi suodatat luettelon niin, että näkyvissä ovat vain tietyt tietueet, ainoastaan kyseisiä tietueita voi päivittää. Vain luku -tilassa olevat kentät näkyvät harmaina. Niitä ei voi päivittää. Pakolliset kentät osoitetaan seuraavasti: Jos tietuetyypissä käytetään staattista asettelua, pakolliset kentät osoitetaan punaisella tähdellä ja sarakeotsikon punaisella tekstillä. Jos tietuetyypissä käytetään dynaamista asettelua, pakolliset kentät osoitetaan punaisella reunalla. Jos kenttä on ehdollisesti pakollinen, kentän reunat ovat punaiset. Ehdollisesti pakollinen kenttä ei ole oletusarvoisesti pakollinen. Siitä tulee pakollinen, jos tietueen muiden kenttien tiedot täyttävät tietyt ehdot. Jos monivalintaluettelon kenttää voi muokata, sen vieressä näkyy hakukuvake. Jos valuuttakenttää voi muokata, sen vieressä näkyy valuuttakuvake. Jos roolin tietuetyypille on määritetty dynaaminen sivun asettelu ja päivität dynaamisen asettelun määräävän valintaluettelokentän, jotkin aiemmin pakolliset tietueen kentät eivät ehkä enää ole pakollisia tai joistakin muista kentistä saattaa tulla pakollisia. Samoin joistakin muokattavista kentistä voi tulla Vain luku -muotoisia tai Vain luku -muotoisista kentistä muokattavia. Kenttään tehty päivitys voi edellyttää tietueen lisäpäivityksiä. Jos lisäpäivityksiä on tehtävä, näyttöön tulee sanoma muutosten tallentamisen yhteydessä. Jos lisäpäivityksiä edellyttävä kenttä tai niitä edellyttävät kentät näytetään luettelossa, voit tehdä lisäpäivitykset kenttiin suoraan luettelossa ennen muutosten tallennusta. Muussa tapauksessa saat kehotuksen siirtyä sen luettelossa ensimmäisenä olevan tietueen muokkaussivulle, joka edellyttää lisäpäivityksiä. Jos siirryt muokkaussivulle ja päivität tietueen, Oracle CRM On Demand siirtää sinut muutosten tallennuksen jälkeen luetteloon, jota olit muokkaamassa. Jos tietueen kentän päivitys epäonnistuu tietueen suoran muokkauksen aikana, mitään tietueen kenttiin tehtyjä muutoksia ei tallenneta. Jos vähintään yhden tietueen päivitykset epäonnistuvat, muutosten tallennuksen jälkeen näyttöön tulee virhesanoma. Virhesanomassa näytetään tietueet, joiden päivitykset epäonnistuivat. Alla kerrotaan, miten tietueluettelon useita kenttiä muokataan suoraan samanaikaisesti. Tietueluettelon useiden kenttien muokkaus suoraan Valitse kynäkuvake, jos haluat ottaa muokkaustilan käyttöön tietueluettelossa. Päivitä kenttien arvoja tarvittaessa. VIHJE: Voit siirtää osoitinta kentissä näppäimistön sarkainnäppäimen sekä ylä- ja alanuolen avulla. Kun luettelon tietueiden päivitys on valmis, tallenna muutokset luettelon ylä- tai alaosassa olevan vihreän tarkistusmerkkikuvakkeen avulla. Voit peruuttaa muutokset milloin tahansa ennen tallennusta, kun valitset luettelon ylä- tai alaosassa olevan punaisen X-kuvakkeen tai painat Esc-näppäintä. Jos peruutat muutokset, mitään luettelon tietueiden kenttiin tekemiäsi muutoksia ei tallenneta. ### Tietueen tietojen päivitys tietueen muokkaussivuilla Seuraavassa esitetään ohje tietueen tietojen päivittämiseen Muokkaus-sivulla. Tietueen tietojen päivitys Muokkaus-sivulla Napsauta tietueen Luettelo-sivulla tietueen Muokkaa-linkkiä tai napsauta Lisätiedot-sivulla otsikkorivin Muokkaa-painiketta. Päivitä tarvittavat tiedot tietueen Muokkaus-sivulla. Tietueen tallennus Jos haluat tallentaa tietueen ja avata sen jälkeen tietueen Lisätiedot-sivun, missä voit linkittää tietueeseen tietoja, napsauta Tallenna. Jos haluat tallentaa tietueen ja avata sen jälkeen Muokkaus-sivun, missä voit luoda uuden tietueen, napsauta Tallenna ja luo uusi. HUOMAUTUS: Järjestelmänvalvoja voi määrittää, että kenttä on ehdollisesti pakollinen, eli kenttä ei ole pakollinen oletusarvon mukaan, mutta siitä tulee pakollinen, jos tietueen muiden kenttien tiedot täyttävät tietyt ehdot. Kun tämä tapahtuu, pakollisen kentän viereen tulostuu punainen tähti (*). Ja jos kenttään liittyy tekstiotsikko, se näkyy punaisena tekstinä. Jos kenttä on tyhjä, se on päivitettävä ennen tietueen tallennusta. Tietoja ehdollisesti pakollisten kenttien muokkauksen rajoituksista on kohdassa Tietoja ehdollisesti pakollisista kentistä.

Julkaistu Elokuu 2022 | Copyright © 2005, 2022, Oracle ja/tai sen tytär-, sisar- tai osakkuusyhtiöt. Legal Notices.