| Tulosta Avaa käytönaikaisen ohjeen PDF-versio

#### Tietoja roolien tietuetyypin käyttöoikeuksista Voit määrittää roolille ensisijaisten tietuetyyppien käyttöoikeudet ohjatun roolien hallinnan määrityksen vaiheessa 2. Lisätietoa roolien lisäämisestä on kohdassa Roolien lisääminen. Ensisijainen tietuetyyppi on tietuetyyppi, jota voidaan käyttää itsenäisenä. Suurin osa ensisijaisista tietuetyypeistä voi näkyä sovelluksen Oracle CRM On Demand välilehtinä. On kuitenkin ensisijaisia tietuetyyppejä, jotka eivät voi olla välilehtiä. Esimerkiksi tietuetyyppi Kirja on ensisijainen tietuetyyppi (eli Kirja-tietueita voi määrittää itsenäisiksi tietueiksi), joka ei voi näkyä välilehtenä. Muut kuin ensisijaiset tietuetyypit eivät voi olla välilehtiä. Seuraavat ehdot täyttävät ensisijaiset tietuetyypit on muutamia poikkeuksia lukuun ottamatta lueteltu ohjatun roolien hallinnan määrityksen vaiheessa 2: Yritykselläsi on valtuudet käyttää tietuetyyppiä. Roolisi sisältää tietuetyypin käyttöoikeuden. Poikkeuksen muodostavat tietuetyypit, joita käytetään pelkästään hallinnollisissa tarkoituksissa. Näitä ovat esimerkiksi yritysprofiili, käyttäjätietueet ja työnkulkusäännöt. Näiden tietuetyyppien käyttöä hallitaan vain käyttöoikeuksien avulla. Kunkin ohjatun toiminnon vaiheessa 2 nimetyn ensisijaisen tietuetyypin roolin käyttöoikeutta hallitaan seuraavien kolmen asetuksen avulla: Käyttöoikeus. Kun roolin Käyttöoikeus-valintaruutu on valittu ensisijaiselle tietuetyypille ohjatun roolien hallinnan määrityksen vaiheessa 2, kyseisen roolin käyttäjät voivat käyttää tämän tietuetyypin tietueita. Jos roolin Käyttöoikeus-valintaruutua ei ole valittu ensisijaiselle tietuetyypille, kyseisen roolin käyttäjillä ei ole mitään oikeuksia tähän tietuetyyppiin. Jos esimerkiksi roolin Käyttöoikeus-valintaruutua ei ole valittu Asiakas-tietuetyypille, kyseisen roolin käyttäjillä ei ole mitään oikeuksia Asiakas-tietuetyyppiin, siihen liittyviin sovelmiin, hakutoimintoihin ja muihin ominaisuuksiin. Tällöin voi tapahtua seuraavaa: Käyttäjä, jolla ei ole Asiakas-tietuetyypin käyttöoikeutta, yrittää liittää myyntimahdollisuuden asiakastietueeseen, mutta tehtävää ei voida suorittaa. Käyttäjä, jolla ei ole Asiakas-tietuetyypin käyttöoikeutta, näkee, että myyntimahdollisuus on jo linkitetty asiakkaaseen, mutta hän ei voi katsella linkitetyn asiakastietueen tietoja. Huomautus: Jos tietuetyypin käyttö estetään (jättämällä tietuetyypin Käyttöoikeus-valintaruutu valitsematta ohjatussa roolien hallinnan määrityksessä), käyttäjä ei ehkä voi luoda jonkin toisenkaan tietuetyypin tietuetta. Jos tietyn roolin käyttäjää esimerkiksi estetään käyttämästä tietuetyyppiä, jota hän tarvitsee toiseen tietuetyyppiin perustuvan tietueen luontiin, häntä estetään samalla luomasta kyseistä tietuetta. Luonti. Kun roolin Luonti-valintaruutu on valittu tietuetyypille ohjatun roolien hallinnan määrityksen vaiheessa 2, kyseisen roolin käyttäjät voivat luoda tämän tietuetyypin tietueita. Jos ensisijaisen tietuetyypin Luonti-valintaruutua ei valita, roolin käyttäjät eivät voi luoda kyseisen ensisijaisen tietuetyypin tietueita. Huomautus: Tämä asetus määrittää ensisijaisen tietuetyypin tietueiden luontioikeuden. Tätä oikeutta ei hallita käyttöoikeusprofiilista käsin. Käyttöoikeusprofiilien avulla hallitaan olemassa olevien tietojen käyttöoikeuksia. Ensisijaiset tietueet on siis ensin luotava, ennen kuin niiden käyttöä voidaan hallita käyttöoikeusprofiilien avulla. Kaikkien tietueiden luku. Kun roolin Kaikkien tietueiden luku -valintaruutu on valittu ensisijaiselle tietuetyypille ohjatun roolien hallinnan määrityksen vaiheessa 2, kyseisen roolin käyttäjät voivat katsella kaikkia tämän tietuetyypin tietueita. Jos ensisijaisen tietuetyypin Kaikkien tietueiden luku -valintaruutua ei ole valittu, kyseisen roolin käyttäjät voivat pääsääntöisesti katsella tämän tietuetyypin tietueita vain, jos heillä on tietueen katseluoikeus. Myös muut käyttöoikeuksien hallinnan komponentit voivat vaikuttaa tietueiden, esimerkiksi kirjojen, tiimien, ryhmien ja hallintohierarkian näkyvyyteen. Käyttäjät voivat saada jonkun muun omistaman tietueen katseluoikeuden näiden käyttöoikeuksien hallinnan komponenttien avulla. Jos mikään käyttöoikeuksien hallinnan komponentti ei salli tietueiden katselua ja Kaikkien tietueiden luku -valintaruutua ei ole valittu, käyttäjä näkee vain omistamansa tietueet. #### Liittyvät aiheet Kohteeseen liittyvää tietoa on seuraavissa aiheissa: Roolin hallinta Roolien määrittämissuositukset Rooliluettelosivun käyttö Tietoja roolien käyttöoikeusprofiileista Tietoja roolien oikeuksista Roolien lisäys

Julkaistu Elokuu 2022 | Copyright © 2005, 2022, Oracle ja/tai sen tytär-, sisar- tai osakkuusyhtiöt. Legal Notices.