| Tulosta Avaa käytönaikaisen ohjeen PDF-versio

##### Käytön seurannan historia-analyysien aihealue ### Käytettävyys Tämä aihealue on käytettävissä kaikissa sovelluksen Oracle CRM On Demand versioissa. Tämän aihealueen käyttö edellyttää käytön seurantaoikeutta. Järjestelmänvalvoja-roolille tämä oikeus myönnetään oletusarvoisesti. ### Liiketoiminnan tarkoitus Tämän aihealueen avulla käyttäjät, joilla on käytön seurantaoikeus, voivat analysoida sovelluksen Oracle CRM On Demand käyttöä yrityksessään. Yritykset voivat analysoida seuraavien sovelluksen Oracle CRM On Demand sovellusalueiden käyttöä: Sovelluksen käyttö Käyttäjäksi ottaminen Asennus ja kokoonpano ### Suhdetyyppi Yksinkertainen ### Dimensiot Tämä aihealue sisältää seuraavat dimensiot: Analyysiobjekti Sisältö Pvm Objektityyppi Käyttäjä Käyttäjän sisäänkirjautumishistoria ### Mittarit Seuraavassa ovat tämän aihealueen täydellinen mittariluettelo sekä kentät, joihin mittarit on tallennettu: Seuraavassa taulukossa on analyysiobjektin mittarit.
Mittari | Kuvaus
Objektien lukumäärä | Analyysiobjektien lukumäärä.
Seuraava taulukko näyttää analyysien suorituskyvyn mittarit. Nämä mittarit osoittavat kyselysuorituskyvyn. Taulukossa Kyllä merkitsee sitä, että mittari on käytettävissä kentässä.
Mittari | Käyttäjä | Päivämäärä (viikko) | Sisältö | Kuvaus
Pyyntöjen lukumäärä | Kyllä | Kyllä | Kyllä | Pyyntöjen määrä raportin ja koontinäytön nimen sekä viikon mukaan. Jos raportti on käytettävissä myös koontinäytössä, raportin pyyntöjen lukumäärä sisältää vain pyynnöt, joissa raportti ajettiin. Koontinäyttö sisältää usein enemmän kuin yhden raportin, minkä vuoksi koontinäytössä ajetut pyynnöt eivät sisälly raportteja varten laskettuun lukumäärään.
Epäonnistumisten määrä | Kyllä | Kyllä | Kyllä | Pyyntöjen epäonnistumisten määrä raporttien ja koontinäyttöjen nimen ja viikon mukaan.
Keskimääräinen vastausaika (s) | Kyllä | Kyllä | Kyllä | Pyyntöjen keskimääräinen vastausaika (sekunteina).
Seuraavassa taulukossa ovat sovelluksen Oracle CRM On Demand sovelluksen käytön mittarit. Nämä mittarit edustavat eri sovellusobjektityyppien käyttöä, kuten luotujen, päivitettyjen ja poistettujen tietueiden määrää. Taulukossa Kyllä merkitsee sitä, että mittari on käytettävissä kentässä.
Mittari | Käyttäjä | Päivämäärä (kuukausi) | Objektityyppi | Kuvaus
Luotujen tietueiden määrä | Kyllä | Kyllä | Kyllä | Luotujen tietueiden määrä objektin, käyttäjän ja kuukauden mukaan
Päivitettyjen tietueiden määrä | Kyllä | Kyllä | Kyllä | Päivitettyjen tietueiden määrä objektin, käyttäjän ja kuukauden mukaan
Poistettujen tietueiden määrä | Kyllä | Kyllä | Kyllä | Poistettujen tietueiden määrä objektin, käyttäjän ja kuukauden mukaan
Seuraava taulukko sisältää sovelluksen Oracle CRM On Demand sivunäkymän suorituskyvyn mittarit. Taulukossa Kyllä merkitsee sitä, että mittari on käytettävissä kentässä.
Mittari | Käyttäjä | Päivämäärä (viikko) | Sisältö | Kuvaus
Pyyntöjen lukumäärä | Kyllä | Kyllä | Kyllä | Pyyntöjen määrä sivun ja viikon mukaan
Keskimääräinen vastausaika (ms) | Kyllä | Kyllä | Kyllä | Sivunäkymien keskimääräinen vastausaika (millisekunteina)
Vastauksen enimmäisaika (ms) | Kyllä | Kyllä | Kyllä | Sivunäkymien vastauksen enimmäisaika (millisekunteina)
Vastauksen vähimmäisaika (ms) | Kyllä | Kyllä | Kyllä | Sivunäkymien vastauksen vähimmäisaika (millisekunteina)
HUOMAUTUS: Vastauksen enimmäisajan ja vähimmäisajan arvot ovat käytettävissä vain niille sivunäkymän tietueille, jotka on ladattu sen jälkeen, kun tämä ominaisuus tuli käyttöön. Sovelluksen Oracle CRM On Demand versiossa 25 ja aiemmissa versioissa ladatuissa sivunäkymän tietueissa on tyhjäarvoja (NULL), koska näitä tietoja ei tallennettu kyseisissä versioissa. Seuraavassa taulukossa ovat asennus- ja kokoonpanomittarit. Nämä mittarit ovat tilannekatsaus sovelluksen Oracle CRM On Demand viimeisimmästä asennuksesta ja kokoonpanosta käytön seurantatietojen päivitysajankohtana. Asennus- ja kokoonpanomittarit ovat yksilöiviä, koska ne eivät ole dimensiokohtaisia.
Mittari | Kuvaus
Pääkäyttäjien lukumäärä | Sellaisten pääkäyttäjien määrä, joille on myönnetty jokin seuraavista oikeuksista: yrityksen hallinta, yrityksen hallinta - valuuttojen määritys, yrityksen hallinta - kaikkien salasanojen nollaus, teemojen hallinta, sisällön hallinta, sisällön hallinta - liitteiden ja tietosivun kuvien hallinta, kirjojen hallinta, alueiden hallinta, käyttäjien hallinta, roolien ja käyttöoikeuksien hallinta, käyttäjien ja käyttöoikeuksien hallinta - delegoitujen käyttäjien hallinta
Toimeksiantosääntöjen määrä | Sovelluksessa Oracle CRM On Demand määritettyjen toimeksiantosääntöjen määrä
Kirjojen lukumäärä | Sovelluksessa Oracle CRM On Demand määritettyjen kirjojen määrä
Valuuttojen lukumäärä | Sovelluksessa Oracle CRM On Demand määritettyjen aktivoitujen valuuttojen määrä
Mukautettujen kenttien määrä | Sovelluksessa Oracle CRM On Demand käytettyjen mukautettujen kenttien määrä
Mukautettujen objektien lukumäärä | Sovelluksessa Oracle CRM On Demand käytettyjen mukautettujen objektien määrä
Mukautettujen välilehtien määrä | Sovelluksessa Oracle CRM On Demand käytettyjen mukautettujen Web-välilehtien määrä
Ryhmien lukumäärä | Sovelluksessa Oracle CRM On Demand määritettyjen ryhmien määrä
Kielten lukumäärä | Sovelluksessa Oracle CRM On Demand käyttöönotettujen kielten määrä
Tuotteiden lukumäärä | Sovelluksessa Oracle CRM On Demand määritettyjen tuotteiden määrä
Myyntiprosessien määrä | Sovelluksessa Oracle CRM On Demand määritettyjen myyntiprosessien määrä
Alueiden lukumäärä | Sovelluksessa Oracle CRM On Demand määritettyjen alueiden määrä
Verkkosovelmien määrä | Sovelluksessa Oracle CRM On Demand käytettyjen Web-applet-sovellusten määrä
Verkkolinkkien lukumäärä | Sovelluksessa Oracle CRM On Demand käytettyjen Web-linkkien määrä
Työnkulkujen lukumäärä | Sovelluksessa Oracle CRM On Demand määritettyjen työnkulkujen määrä
Seuraavassa taulukossa ovat käyttäjän käyttöönoton (kuukausittaiset) mittarit. Näiden mittarien avulla yritykset voivat valvoa ja analysoida sovelluksen Oracle CRM On Demand käyttäjämäärää. Taulukossa Kyllä merkitsee sitä, että mittari on käytettävissä kentässä. HUOMAUTUS: Istuntotietueet, joiden Uloskirjautumisaika-kentässä ei ole arvoa, jätetään pois sekä kuukausi- että viikkomittarin Kirjautumissekuntien määrä- ja Kirjautumissekunnit keskimäärin -mittarien laskennasta, koska näiden istuntojen kestoa ei voi laskea.
Mittari | Käyttäjä | Päivämäärä (kuukausi) | Kuvaus
Aktiivisten käyttäjien määrä | Ei | Kyllä | Sovelluksen aktiivisten käyttäjien määrä kuukautta kohden
Edellisestä sisäänkirjautumisesta kuluneiden päivien määrä | Kyllä | Ei | Käyttäjän edellisestä sisäänkirjautumisesta kuluneiden päivien määrä
Delegoitujen käyttäjien määrä | Ei | Kyllä | Delegoitujen käyttäjien määrä kuukautta kohden
Lisenssien lukumäärä | Ei | Ei | Yritysprofiilissa määritettyjen lisenssien määrä
Kirjautumissekuntien määrä | Kyllä | Kyllä | Niiden sekuntien määrä, joiden ajan käyttäjä oli kirjautuneena sisään tietyn kuukauden aikana
Kaikkien sisäänkirjautumisten määrä | Kyllä | Kyllä | Käyttäjän sisäänkirjautumisten määrä tietyn kuukauden aikana. Jos käyttäjä kirjautuu sisään kolmesti päivässä, se lasketaan kolmeksi sisäänkirjautumiseksi ja lisätään nykyisen kuukauden arvoon.
Yksilöivien sisäänkirjautumisten määrä | Kyllä | Kyllä | Käyttäjän erillisten sisäänkirjautumisten määrä tietyn kuukauden aikana. Jos käyttäjä kirjautuu sisään kolmesti päivässä, se lasketaan yhdeksi erilliseksi sisäänkirjautumiseksi ja lisätään nykyisen kuukauden arvoon.
Epäonnistuneiden sisäänkirjautumisten määrä | Kyllä | Kyllä | Käyttäjän epäonnistuneiden sisäänkirjautumisten määrä kuukaudessa
Kirjautuneiden prosenttiosuus | Ei | Kyllä | Kyseisen kuukauden aikana sisäänkirjautuneiden käyttäjien määrä jaettuna aktiivisten käyttäjien määrällä.
Kirjautumisten kuukausittainen keskiarvo | Ei | Kyllä | Tietyn kuukauden yksittäisten sisäänkirjautumisten määrä jaettuna kyseisen kuukauden sisäänkirjautuneiden käyttäjien määrällä.
Kirjautumissekunnit keskimäärin | Kyllä | Kyllä | Niiden sekuntien määrä, jotka käyttäjä oli kirjautuneena sisään tietyn kuukauden aikana, jaettuna käyttäjän sisäänkirjautumisten määrällä kyseisen kuukauden aikana.
Seuraavassa taulukossa ovat käyttäjän käyttöönoton (viikoittaiset) mittarit. Näiden mittarien avulla yritykset voivat valvoa ja analysoida sovelluksen Oracle CRM On Demand käyttäjämäärää. Taulukossa Kyllä merkitsee sitä, että mittari on käytettävissä kentässä.
Mittari | Käyttäjä | Päivämäärä (viikko) | Kuvaus
Aktiivisten käyttäjien määrä | Ei | Kyllä | Sovelluksen aktiivisten käyttäjien määrä viikkoa kohden
Delegoitujen käyttäjien määrä | Ei | Kyllä | Delegoitujen käyttäjien määrä viikkoa kohden
Kirjautumissekuntien määrä | Kyllä | Kyllä | Niiden sekuntien määrä, joiden ajan käyttäjä oli kirjautuneena sisään tietyn viikon aikana
Kaikkien sisäänkirjautumisten määrä | Kyllä | Kyllä | Käyttäjän sisäänkirjautumisten määrä tietyn viikon aikana. Jos käyttäjä kirjautuu sisään kolmesti päivässä, se lasketaan kolmeksi sisäänkirjautumiseksi ja lisätään kuluvan viikon arvoon.
Yksilöivien sisäänkirjautumisten määrä | Kyllä | Kyllä | Käyttäjän erillisten sisäänkirjautumisten määrä tietyn viikon aikana. Jos käyttäjä kirjautuu sisään kolmesti päivässä, se lasketaan yhdeksi erilliseksi sisäänkirjautumiseksi ja lisätään kuluvan viikon arvoon.
Epäonnistuneiden sisäänkirjautumisten määrä | Kyllä | Kyllä | Käyttäjän epäonnistuneiden sisäänkirjautumisten määrä viikon mukaan
Kirjautuneiden prosenttiosuus | Ei | Kyllä | Kyseisen viikon aikana sisäänkirjautuneiden käyttäjien määrä jaettuna aktiivisten käyttäjien määrällä.
Kirjautumissekunnit keskimäärin | Kyllä | Kyllä | Niiden sekuntien määrä, jotka käyttäjä oli kirjautuneena sisään tietyn viikon aikana, jaettuna käyttäjän sisäänkirjautumisten määrällä kyseisen viikon aikana.
Kirjautumisten viikoittainen keskiarvo | Ei | Kyllä | Tietyn viikon yksittäisten sisäänkirjautumisten määrä jaettuna kyseisen viikon sisäänkirjautuneiden käyttäjien määrällä.
### Käyttöön liittyvät huomautukset Tämä aihe sisältää käyttöön liittyviä huomautuksia. #### Käytön seurannan tiedot Tiedot päivitetään tietovarastossa oleviin käytön seurantatietoihin viikoittain sovelluksen Oracle CRM On Demand sovellustiedoista. Käytön seurantatietojen päivitys tapahtuu viikonloppuisin, eikä siinä oteta huomioon muiden tietojen yöllistä lisäävää päivitystä. Käytön seurannan mittarit lasketaan uudelleen vain kuluvan kuukauden osalta, eikä edellisen kuukauden tietoja lasketa uudelleen, ellei viikko jatku kuunvaihteen yli. Jos esimerkiksi käytön seurantatietojen päivitys tapahtuu perjantaina 28.5.2010, käytön seurannan mittarit lasketaan uudelleen koko toukokuulta 1.5.2010 alkaen. Jos seurantatietojen lisäävä päivitys tapahtuu perjantaina 4.6.2010, käytön seurannan mittarit lasketaan uudelleen sekä toukokuun että kesäkuun osalta, koska viikolle osuu päiviä sekä toukokuusta että kesäkuusta. Käytön seurannan mittarien yhteenveto tehdään kalenterikuukauden mukaan. Mittarien analysointi on mahdollista myös yrityksen tilivuoden kalenterin mukaan, mutta tilivuoden kalenterin mukaan analysointia ei käytetä yrityksissä, joissa on käytössä jokin tavallisesta poikkeava kalenteri. Tilivuoden kalenterin määritelmä voi vaihdella sen mukaan, onko käytössä 4-4-5- vai 5-4-4-mallin mukainen kalenteri vai kalenteri, jossa kaksi kalenterikuukautta alkaa samalla tilikaudella tai jossa mikään kalenterikuukausi ei ala tilikaudella. Tällaisissa tapauksissa käytön seurannan mittarit voivat olla virheellisiä tai ne voivat puuttua tietyltä tilikaudelta. Suurin osa käytön seurantatiedoista tallennetaan viikkotasolla. Joitakin käyttäjäksi ottamisen mittareita ei tallenneta viikkotasolla. Kaikkia määritysten ja kokoonpanon määritysten mittareita ei tallenneta viikkotasolla. Koska käytön seurantatiedot tallennetaan viikkotasolla, niistä voidaan luoda yhteenveto kuukausi-, neljännesvuosi- ja vuositasolla. Tuloksia ei ehkä kuitenkaan saada, jos raportti yritetään luoda viikkoa lyhyemmästä ajanjaksosta. #### Tietoja käyttäjän sisäänkirjautumishistoriasta Yli 90 päivää vanhat käyttäjän sisäänkirjautumishistorian tiedot tuhotaan toistuvasti sovelluksesta Oracle CRM On Demand. Näin ollen Käytön seuranta -ominaisuus voi tukea käyttäjäksi ottamisen mittareita vain noin 90 päivän ajan siitä lähtien, kun sovelluksen Oracle CRM On Demand uusi versio otetaan käyttöön. Käyttäjäksi ottamisen historiatiedot tallentuvat kuitenkin tietovarastoon, sillä niitä tarvitaan sovelluksen Oracle CRM On Demand analyysien käyttäjäksi ottamisen mittareiden aiemman trendin analyysissa. Tietoja säilytetään seuraavaan täydelliseen päivitykseen asti myös silloin, kun tiedot tuhotaan sovelluksesta Oracle CRM On Demand. #### Käytön seurannan mittarit Käytön seurannan mittarit kerätään kalenteriviikoittain. Jos käytössäsi on muu kuin vakiokalenteri, esimerkiksi 5-4-4, 4-4-5, tai mukautettu tilivuosikalenteri, tilikuukausi tai tilivuosineljännes voi koostua suuremmasta tai pienemmästä määrästä viikkoja kuin muut tilikuukaudet tai tilivuosineljännekset. Tämän vuoksi mittarit voivat osoittaa hieman todellista suurempia tai pienempiä arvoja tietylle kuukaudelle tai vuosineljännekselle. Näin käy todennäköisesti silloin, kun yrityksen mittareita ei ole täysin kohdistettu tilivuosikalenterin määrityksiin, kun analyysi tehdään tilivuosikalenterin kuukausien ja vuosineljännesten mukaan. #### Analyysiobjektin dimensio Voit yhdistää analyysiobjektin ulottuvuuden kenttiä vain käyttäjän ulottuvuuden kenttiin ja analyysiobjektin mittareihin. Et voi yhdistää analyysiobjektin ulottuvuuden kenttiä muihin kuin käyttäjän ulottuvuuden kenttiin tai muihin kuin analyysiobjektin mittareihin. Jos haluat raportoida objektin luoneen käyttäjän käyttäjätiedot, lisää analyysiobjektin kenttiä ja joko käyttäjän ulottuvuuden kenttiä tai analyysiobjektin ulottuvuuden alla olevan tekijän ulottuvuuden kenttiä. Jos haluat raportoida objektia viimeksi muokanneen käyttäjän käyttäjätiedot, lisää analyysiobjektin kenttiä ja analyysiobjektin ulottuvuuden alla olevan viimeksi muokanneen käyttäjän ulottuvuuden kenttiä. Käytön seurantatietojen viikoittainen päivitys korvaa analyysiobjektien nykyiset tiedot. Tiedot on raportoitava joka viikko, jos tietoja halutaan vertailla viikkotasolla. Käytön seurantatiedot kerätään seuraaville analyysiobjektien tyypeille: Toiminto, Analyysi, Ehto, Suodatin, Koontinäyttö, Koontinäytön sivu ja Koontinäytön kehote. Ota huomioon seuraavat kohdat, kun poimit ja tarkistat analyysiobjektien tietoja: Tietoja kerätään vain jaettuihin kansioihin tallennetuista analyysiobjekteista. Tietoja ei kerätä omiin kansioihin tallennetuista analyysiobjekteista. Poistettujen objektien tietoja ei kerätä. Jos objekti on poistettu luettelosta tietojen päivitystä edeltävällä viikolla, tiedot eivät sisällä kyseisen objektin tietoja. Jos objektia on muokattu vähintään kerran tietojen päivitystä edeltävällä viikolla, vain viimeisimmän muutoksen tiedot ovat käytettävissä. Jos objekti on luotu tietojen päivitystä edeltävällä viikolla ja poistettu myöhemmin saman jakson aikana, objektia ei sisällytetä kyseisen jakson tietoihin. Jos objekti on luotu määritetyn viikon aikana ja poistettu seuraavan viikon aikana sekä uusi samanniminen analyysiobjekti on luotu saman viikon aikana, niin tällä nimellä oleva objekti näkyy äskettäin luotuna objektina kahden peräkkäisen viikon tiedoissa. #### Analyysiobjektien mittarit Voit yhdistää analyysiobjektin mittareita vain analyysiobjektin ja käyttäjän ulottuvuuden kenttiin. Et voi yhdistää analyysiobjektin mittareita muihin kuin analyysiobjektin tai käyttäjän ulottuvuuden mittareihin tai kenttiin. #### Sisällön dimensio Sisältö-ulottuvuutta käytetään sekä analyysien suorituskyvyn mittareissa että sivunäkymän suorituskyvyn mittareissa. Kun raportoit analyysien suorituskyvyn mittarit, käytä Sisältöluokka-kenttää suodattaaksesi tiedot seuraavien ehtojen mukaan: Sisältöluokka = V3-analyysi Kun raportoit sivunäkymän suorituskyvyn mittarit, käytä Sisältöluokka-kenttää suodattaaksesi tiedot seuraavien ehtojen mukaan: Sisältöluokka = sivunäkymä Sivunäkymän suorituskyvyn mittareiden analyysissä ovat käytettävissä vain seuraavat Sisältö-dimension kentät: Sisältöluokka ja Sisällön nimi. Sivunäkymän suorituskyvyssä sisällön nimen arvo on sama kuin näytön otsikko. Analyysien suorituskyvyssä sisällön nimen arvo on sama kuin raportin tai koontinäytön nimi. Jos haluat näyttää analyysien ja koontinäyttöjen polun käytön seurannan analyysissa, käytä sisällön ulottuvuuden Sisällön tiedot -kenttää. Sisällön tiedot näytetään vain sisällölle, jonka sisältöluokaksi on määritetty V3-analyysi. Analyysien ja koontinäyttöjen polut ovat seuraavanlaisia: Käyttäjän oman kansion polku: /users/UserRowID jossa UserRowID on sen käyttäjän rivitunnus, joka omistaa kansion. Esimerkki: /users/1QA4-HQOAD Yrityksen jaetun kansion polku: /jaettu/CompanyNumber_Shared_Folder jossa CompanyNumber on yrityksesi Oracle CRM On Demand -sovelluksen instanssin numero. Esimerkki: /shared/9999_Shared_Folder Yrityksen siirretyn jaetun kansion polku: /jaettu/Company_CompanyNumber_Shared_Folder jossa CompanyNumber on yrityksesi Oracle CRM On Demand -sovelluksen instanssin numero. Esimerkki: /jaettu/Yritys_9999_Jaettu_kansio HUOMAUTUS: Versiota 38 vanhemmissa versioissa yrityksen siirrettyyn jaettuun kansioon tallennettujen räätälöityjen koontinäyttöjen käyttöä ei ole seurattu. Sellaisen analyysin polussa, joka on upotettu tietuetyypin kotisivulle vakiosovelluksessa, on loppuliite /_Emb. Joissakin analyyseissa, jotka suoritetaan luettelon Ennalta luodut analyysit -kansioon tallennetuista ennalta luoduista koontinäytöistä, on loppuliite /_DB. Alikansiot, jotka vastaavat /_Emb- ja /_DB-loppuliitteitä, ja kyseisissä alikansioissa olevat analyysit, eivät näy luettelossa. Alla on esimerkki analyysin polusta, joka on oletusarvoisesti upotettu tietuetyypin kotisivulle vakiosovelluksessa: /jaettu/Ennalta luotu analyysi/Asiakkaiden analyysit/_Emb Alla on esimerkki sellaisen analyysin polusta, joka suoritetaan ennalta luodusta koontinäytöstä: /jaettu/Ennalta luotu analyysi/Asiakkaiden analyysit/_DB Versiosta 38 eteenpäin Sisällön tiedot -kenttä täytetään seuraavasti: Räätälöidyissä koontinäytöissä, jotka on tallennettu joko omiin kansioihin tai jaettuihin kansioihin, Sisällön tiedot -kenttä täytetään koontinäytön polulla, joka näkyy luettelossa. Jos koontinäyttö on esimerkiksi tallennettu Omat kansiot -kansiossa olevaan Omat räätälöidyt koontinäytöt -kansioon käyttäjälle, jonka käyttäjätunnus on 1QA4-HQOAD, Sisällön tiedot -kentässä on seuraavat tiedot: /käyttäjät/1QA4-HQOAD/Omat räätälöidyt koontinäytöt Jokainen räätälöity kansiotaso on sisällytetty polkuun. Jos koontinäyttö on taas tallennettu Yrityksen jaetut kansiot -kansiossa olevaan Asiakkaan räätälöidyt koontinäytöt -kansioon yritykselle, jonka instanssin numero on 9999, Sisällön tiedot -kentässä on seuraavat tiedot: /jaettu/9999_Shared_Folder/Asiakkaan räätälöidyt koontinäytöt HUOMAUTUS: Versiota 38 vanhemmissa versioissa omiin kansioihin tallennettujen räätälöityjen koontinäyttöjen käyttöä ei ole seurattu. Jaettuihin kansioihin tallennettujen räätälöityjen koontinäyttöjen käyttöä on seurattu, mutta Sisällön tiedot -kenttää ei ole täytetty. Analyyseissa, jotka on suoritettu koontinäytöstä, Sisällön tiedot -kenttä on täytetty koontinäytön polulla, joka sisältää koontinäytön nimen. Sisällön nimi -kenttä täytetään upotetun analyysin nimellä. HUOMAUTUS: Versiota 38 vanhemmissa versioissa Sisällön tiedot -kenttää ei ole täytetty koontinäyttöön upotetuille analyyseille. Oman koontinäytön eli käyttäjän henkilökohtaisen koontinäytön Sisällön tiedot -kenttä täytetään seuraavalla polulla: /users/UserRowID/_portal Esimerkki: /käyttäjät/1QA4-HQOAD/_portal HUOMAUTUS: Versiota 38 vanhemmissa versioissa oman koontinäytön käyttöä ei ole seurattu. Koontinäytöissä, jotka on tallennettu järjestelmän luomaan Koontinäytöt-kansioon yrityksen jaetussa kansiossa, Sisällön tiedot -kenttä täytetään seuraavalla polulla: /jaettu/CompanyNumber_Shared_Folder/_portal Esimerkki: /jaettu/9999_Shared_Folder/_portal Koontinäytöissä, jotka on tallennettu järjestelmän luomaan Koontinäytöt-kansioon yrityksen siirretyssä jaetussa kansiossa, Sisällön tiedot -kentät täytetään seuraavalla polulla: /jaettu/Company_CompanyNumber_Shared_Folder/_portal Esimerkki: /jaettu/Company_9999_Shared_Folder/_portal HUOMAUTUS: Versiosta 38 eteenpäin järjestelmän luomien Koontinäytöt-kansioiden polun loppuliite on /_portal. Oracle CRM On Demand -sovelluksen vanhemmissa versioissa loppuliite oli /Dashboards. #### Analyysien suorituskyvyn mittarit Analyysien suorituskyvyn mittareita ei voi yhdistää muihin mittareihin. Sivunäkymän suorituskyvyn mittareita ei voi yhdistää muihin mittareihin. Nämä kaksi suorituskykyyn liittyvää mittaria tallennetaan käyttäen tietotasoja, jotka poikkeavat toisistaan ja kaikista muista mittareista. Analyysien suorituskyvyn mittarit kerätään sisältö-, käyttäjä- ja viikkotasolla. Nämä mittarit kerätään aina, kun käyttäjä käynnistää raportin, ja niistä laaditaan yhteenvedot viikkotasolla. Keskimääräinen vasteaika mitataan sekunneissa. Sivunäkymän suorituskyvyn mittarit puolestaan kerätään sivu- ja viikkotasolla. Ne kerätään aina, kun sivua tarkastellaan, ja niistä laaditaan yhteenveto viikkotasolla. Keskimääräinen vasteaika mitataan millisekunneissa. Analyysien suorituskyvyn mittarit voidaan raportoida yksittäisten käyttäjien mukaan. Sivunäkymän suorituskyky raportoidaan kuitenkin aina yritystasolla. Useimmilla sivunäkymillä on otsikko. Otsikoimattomien sivunäkymien käytön suorituskyvyn mittarit raportoidaan otsikolla Muut. Analyysien suorituskyvyn mittarit sisältyvät jaettuihin ja henkilökohtaisiin koontinäyttöihin mutta eivät dynaamisiin kyselyihin. Sekä sivunäkymän että analyysien sisällön nimissä näkyvät mittarit perustuvat yrityksen oletuskieleen ja objektien nimeämiskäytäntöihin. Ne eivät tue käyttäjän kieltä tai objektien uudelleennimeämistä. #### Käyttäjän sisäänkirjautumishistorian rajoitukset Käyttäjän sisäänkirjautumishistoria -ulottuvuus määrittää käyttäjän sisäänkirjautumisen lähteen, joka voi olla esimerkiksi Interaktiivinen, Web-palvelut tai Matkapuhelin. Tällä ulottuvuudella on seuraavat rajoitukset: Käyttäjän sisäänkirjautumishistorian yhteydessä voidaan käyttää vain seuraavia käyttäjämäärän mittareita: Kaikkien sisäänkirjautumisten määrä Epäonnistuneiden sisäänkirjautumisten määrä Lisäävä päivitys päivittää vain kuluvan kuukauden tiedot. Lisäävä päivitys ei päivitä Sisäänkirjautumisen tyyppi -sarakkeiden historiatietoja. HUOMAUTUS: Sisäänkirjautumisen tyypin arvot ovat käytettävissä vain niille käyttäjän sisäänkirjautumistietueille, jotka on ladattu sen jälkeen, kun tämä ominaisuus tuli käyttöön. Sovelluksen Oracle CRM On Demand versiossa 29 ja aiemmissa versioissa ladatuissa käyttäjän sisäänkirjautumishistorian tietueissa on tyhjäarvoja (NULL), koska näitä tietoja ei tallennettu kyseisissä versioissa. ### Käyttäjän käyttöönoton kuukausittaiset ja viikoittaiset mittarit Viikoittaisia tietoja ei lisätä kuukausittaisiin tietoihin. Kuukausittaiset tiedot lasketaan erikseen kuukaudessa olevien päivien lukumäärän perusteella.

Julkaistu Elokuu 2022 | Copyright © 2005, 2022, Oracle ja/tai sen tytär-, sisar- tai osakkuusyhtiöt. Legal Notices.