| Tulosta Avaa käytönaikaisen ohjeen PDF-versio

5. ### Mukautuspakettien hallinta Mukautuspaketti on kokoelma XML-metatietotiedostoja ja JavaScript-tiedostoja, jotka Oracle CRM On Demand Desktop liittää tiettyyn rooliin. Metatietotiedostojen avulla mukautetaan Oracle CRM On Demand Desktop -sovelluksen käyttöönotto. Voit tehdä esimerkiksi seuraavan mukautuksen: Voit lisätä tai poistaa kenttiä, jotka Oracle CRM On Demand Desktop synkronoi, tai voit muuttaa mukautettavien lomakkeiden asettelua. Lisätietoja mukautuspaketeista on kohdassa Oracle CRM On Demand Desktop Administration Guide. HUOMAUTUS: Oracle CRM On Demand Desktop Lite ei tue mukautuspaketteja. Voit lisätä uusia mukautuspaketteja Pakettiluettelo-sivulla sekä kopioida, muokata ja poistaa olemassa olevia paketteja. ### Mukautuspakettien julkaiseminen Mukautuspaketti täytyy julkaista, jotta siitä tulee aktiivinen ja se on Oracle CRM On Demand Desktop -sovelluksen käyttäjien käytettävissä. Pakettitietueista tulee vain luku -muotoisia, kun ne julkaistaan, ja Tila-kentän arvo muuttuu arvosta Julkaisematon arvoksi Julkaistu. Vain yksi mukautuspaketti voi olla kerrallaan aktiivinen asiakasversiota varten. Sen vuoksi jos yrität julkaista pakettia roolille, jonka alkupäivämäärä menee päällekkäin saman roolin olemassa olevan mukautuspaketin kanssa, näyttöön tulee virhesanoma. Käyttäjällä, jolla on tietty rooli, voi kuitenkin olla eri paketteja julkaistuna eri asiakasversioita varten. Jos paketin metatietotiedostoa täytyy muuttaa, paketin julkaisu täytyy peruuttaa, päivitetty pakettitiedosto liittää ja päivitetty paketti julkaista. VIHJE: Koska käyttäjät, joilla on määritetty rooli, eivät voi ladata pakettitiedostoa, jos tietueella on Julkaisematon-tila, on suositeltavaa, että määrität aktiivisena olevalle paketille loppupäivämäärän ja luot uuden pakettitietueen, kun muutoksia täytyy tehdä. Tällä toimella varmistetaan, että paketti on aina uusien käyttäjien käytettävissä ja että versioiden hallinta ja seuranta on tarkkaa. Ennen kuin aloitat. Mukautuspakettien hallintaa varten roolillasi täytyy olla CRM Desktop -hallintaoikeus. Mukautuspaketin lisäys Valitse Hallinta-yleislinkki minkä tahansa sivun oikeasta yläkulmasta. Valitse Oracle CRM On Demand Desktop -osassa Oracle CRM On Demand Desktop. Valitse Mukautuspakettien hallinta. Napsauta Pakettiluettelo-sivun Uusi paketti -painiketta. Täytä Paketin muokkaus -sivulla seuraavat kentät:
   Kenttä | Kommentit
   --- | ---
   Paketin nimi | Anna nimi. On suositeltavaa nimetä paketit käyttäjän roolin mukaan.
   Käyttäjän rooli | Valitse pakettiin liittyvä rooli.
   Kommentit | Syötä pakettiin liittyvät huomautukset.
   Liite | Napsauta liitteen kuvaketta ja valitse pakettitiedosto.
   Aloituspvm | Valitse paketille alkupäivämäärä, jos haluat määrittää jonkin muun päivämäärän kuin kuluvan päivän.
   Päättymispvm | Valitse tarvittaessa paketille loppupäivämäärä. Niiden julkaistujen pakettien, joille ei ole määritetty loppupäivämäärää, katsotaan olevan aktiivisia pysyvästi. Sen vuoksi loppupäivämäärä täytyy määrittää, kun pakettitietueen aktivointi poistetaan ja uuden paketin julkaisu roolille sallitaan.
   Asiakasohjelman versio | Oracle CRM On Demand Desktop -asiakasohjelman versio, jota tämä paketti tukee.
Valitse Tallenna. Vaihtoehtoisesti voit kopioida olemassa olevan paketin ja muuttaa tietoja tarpeiden mukaan. Paketin julkaiseminen tai julkaisun peruutus Valitse Hallinta-yleislinkki minkä tahansa sivun oikeasta yläkulmasta. Valitse Oracle CRM On Demand Desktop -osassa Oracle CRM On Demand Desktop. Valitse Mukautuspakettien hallinta. Napsauta Pakettiluettelo-sivulla paketin nimeä. Napsauta Julkaise-painiketta tai Poista julkaisusta -painiketta. Kun paketti julkaistaan, sovellus luo arvon Hajautusarvo-kenttään. Kun paketin julkaisu peruutetaan, Hajautusarvo-kenttä tyhjenee.

Julkaistu Elokuu 2022 | Copyright © 2005, 2022, Oracle ja/tai sen tytär-, sisar- tai osakkuusyhtiöt. Legal Notices.