| Tulosta Avaa käytönaikaisen ohjeen PDF-versio

#### Tietoja siitä, miten voit poistaa mukautetun koodin käyttäjien käytöstä Kun selvität sovelluksen Oracle CRM On Demand käyttäjän kokemaa teknistä ongelmaa, sinun kannattaa ehkä poistaa kyseisen käyttäjän käytöstä kaikki mukautettu koodi, mukaan lukien mukautettujen web-applet-sovellusten ja kaikkien mukautettujen HTML-otsikon lisäysten sisältämä mukautettu koodi. Jos ongelma ei enää esiinny, kun mukautettu koodi on poistettu käytöstä, ongelma johtuu todennäköisesti mukautetusta koodista. Jos pyydät apua Oraclelta, sinua voidaan pyytää poistamaan mukautettu koodi käytöstä kokonaisuudessaan, jotta ongelman syy löytyy helpommin. Käyttäjän profiilissa olevan Mukautetun koodin käyttöönotto -kentän avulla järjestelmänvalvojat voivat poistaa kaiken mukautetun koodin kyseisen käyttäjän käytöstä ja ottaa käyttöön mukautetun koodin osoittimen kyseiselle käyttäjälle. Kun mukautetun koodin osoitin on käytössä käyttäjällä, jompikumpi seuraavista viesteistä näkyy jokaisen käyttäjän sovelluksessa Oracle CRM On Demand käyttämän sivun alalaidassa: Mukautettu koodi käytössä. Ohjelma havaitsi mukautetun koodin, ja koodi on käytössä nykyisellä sivulla. Mukautettua koodia ei havaittu. Ohjelma ei havainnut mukautettua koodia nykyisellä sivulla. Mukautettu koodi poissa käytöstä. Ohjelma havaitsi mukautetun koodin nykyisellä sivulla, mutta mukautettu koodi ei ole käytössä. Tietoja Mukautetun koodin käyttöönotto -kentässä valittavista vaihtoehdoista on kohdassa Käyttäjäkentät. HUOMAUTUS: Jos lisäät Mukautetun koodin käyttöönotto -kentän käyttäjäroolin omistajasivun asetteluun, käyttäjät, joilla on kyseinen rooli, voivat poistaa mukautetun koodin ja ottaa mukautetun koodin osoittimen käyttöön itselleen. ### Tietoja mukautetun koodin käytöstä lähdekoodissa Kun mukautettu koodi on käytössä sivulla, se näkyy sivun lähdekoodissa. Mukautetun koodin alku ja loppu on merkitty kommenteilla. Kun mukautettu koodi on poissa käytöstä, se ei sisälly sivun lähdekoodiin. Sen sijaan lähdekoodissa on kommentti, joka ilmaisee, että mukautettu koodi on poissa käytöstä.

Julkaistu Elokuu 2022 | Copyright © 2005, 2022, Oracle ja/tai sen tytär-, sisar- tai osakkuusyhtiöt. Legal Notices.