| Tulosta Avaa käytönaikaisen ohjeen PDF-versio

#### Tietueiden linkitys tuonnin aikana Kun tuot tietueita, haluat ehkä linkittää ne tietokannan tietueisiin. Voit esimerkiksi linkittää kontaktitietueen (Jukka Suominen) asiakastietueeseen (Suomisen autokorjaus). Tietueen on oltava olemassa tietokannassa ennen kuin voit linkittää siihen toisen tietueen tuonnin aikana. Siten jos sinulla on useampi kuin yhdentyyppinen tietue tuotavana, on parasta tuoda ne siinä järjestyksessä, jossa ne näkyvät tuonti- ja vientityökalujen sivulla. Tuo esimerkiksi asiakastietueet ennen kontaktitietueiden tuontia. Voit linkittää tietueita tuonnin aikana kahdella tavalla: ilmoittamalla linkitetyn tietueen nimen tai ilmoittamalla sen tunnuskoodin. Kummassakin tapauksessa sinun on varmistettava, että tuotava CSV-tiedosto sisältää tiedot sisältävän sarakkeen. ### Nimen käyttö tietueiden linkittämiseen Jos haluat linkittää tietueita nimen perusteella, sisällytä tuontitiedostoon sarake linkitetyn tietueen nimelle. Jos esimerkiksi haluat tuoda kontaktitietueita, jotka on linkitetty asiakkaisiin: Lisää tuontitiedostoon asiakkaan nimisarake. Täytä asianomaisen asiakkaan nimi kuhunkin kontaktitietueeseen. Yhdistä asiakkaan nimisarake kontaktitietueen asiakaskenttään tuonnin apuohjelmalla. HUOMAUTUS: Jos tuodaan sellainen kontaktitietue, johon liittyvä asiakas ei ole vielä tietokannassa, asiakas voidaan luoda tuonnin aikana. Järjestelmän luoma asiakastietue käyttää kontaktin osoitetta asiakkaan laskutus- ja kuljetusosoitteina. Jos haluat ottaa tämän ominaisuuden käyttöön, valitse tuonnin apuohjelman vaiheessa 1 liittyvän tietueen luomisen vaihtoehto. ### Ulkoisen tunnuksen käyttö tietueiden linkitykseen Voit tuoda yksilöllisen tunnuskoodin Ulkoinen tunnus -kenttään sovelluksen jokaisessa tietueessa. Sitten voit luoda linkkejä seuraavien tuontikertojen tietueiden välillä käyttämällä ulkoisen tunnuksen kenttää. Esimerkiksi kontaktitietueiden viety CSV-tiedosto määrittää kuhunkin kontaktiin liittyvän asiakkaan. Jokaista asiakasta edustaa numerokoodi, ei nimi, asiakaskoodi-sarakkeessa. Kun tuot näitä tietueita, tuo ensin asiakastietueet yhdistäen CSV-tiedoston asiakaskoodisarakkeen sovelluksen ulkoisen tunnuksen kenttään. Tuo sitten yhteyshenkilötietueet niin, että CSV-tiedoston asiakaskoodisarake yhdistetään Oracle CRM On Demand -sovelluksen yhteyshenkilötietueen Asiakkaan ulkoinen tunnus -kenttään. Näin luodaan linkki yhteyshenkilön ja asiakkaan tietueiden välille.

Julkaistu Elokuu 2022 | Copyright © 2005, 2022, Oracle ja/tai sen tytär-, sisar- tai osakkuusyhtiöt. Legal Notices.