| Tulosta Avaa käytönaikaisen ohjeen PDF-versio

#### Kirjojen käyttöoikeusprofiilien luonti Kun liität käyttäjän kirjaan, valitset käyttöoikeusprofiilin, joka määrittää käyttäjän käyttöoikeudet kirjan tietueisiin ja mahdollisiin alikirjoihin. Kirjan käyttöoikeusprofiili arvioidaan käyttäjän muihin käyttöoikeusprofiileihin nähden, ja käyttäjälle myönnetään tietueeseen laajimmat mahdolliset käyttöoikeudet. Lisätietoja käyttöprofiileista on kohdassa Käyttäjien ja kirjojen liitos. Seuraavat ovat vakiokäyttöoikeusprofiilit, jotka ovat valittavissa, kun käyttäjä liitetään kirjaan: Muokkaa. Käyttäjä voi lukea ja päivittää kirjan tietueita. Täysi. Käyttäjä voi lukea, muokata ja poistaa kirjan tietueita. Vain luku. Käyttäjä voi katsella kirjan tietueita. Kirjoille voi myös luoda mukautettuja käyttöoikeusprofiileja. Kirjan käyttäjien muokkaussivulla ja määritettyjen kirjojen muokkaussivulla näkyvä Käyttöoikeusprofiilit-valintaluettelo sisältää kaikki käyttöoikeusprofiilit, joissa on otettu käyttöön Myönnettävissä kirjan käyttäjille -asetus. Seuraavissa ohjeissa kuvataan, miten kirjojen käyttöoikeusprofiili luodaan. Kirjojen käyttöoikeusprofiilin luonti Valitse Hallinta-yleislinkki minkä tahansa sivun oikeasta yläkulmasta. Napsauta Käyttäjän hallinta ja käyttöoikeudet -osassa Käyttäjän hallinta ja käyttöoikeudet -linkkiä. Napsauta Käyttöoikeusprofiilin hallinta -osan Käyttöoikeusprofiilit-linkkiä. Luo uusi käyttöoikeusprofiili tai muokkaa aiemmin luotua käyttöoikeusprofiilia. Valitse ohjatun käyttöoikeusprofiilin luontitoiminnon ensimmäisessä vaiheessa Myönnettävissä kirjan käyttäjille -valintaruutu. Määritä toisessa vaiheessa (Määritä käyttöoikeustasot) kunkin tietuetyypin ja niihin liittyvien tietojen tyypin käyttöoikeustasot. Kun käyttöoikeusprofiili on luotu tai muokattu, tallenna muutokset valitsemalla Valmis.

Julkaistu Elokuu 2022 | Copyright © 2005, 2022, Oracle ja/tai sen tytär-, sisar- tai osakkuusyhtiöt. Legal Notices.