| Tulosta Avaa käytönaikaisen ohjeen PDF-versio

### Tietoja Osoite-tietuetyypin maantieteellisten koodien kentistä Sovelluksessa Oracle CRM On Demand on seuraavat maantieteellisten koodien kentät Osoite-tietuetyyppiä varten. Nämä kentät eivät ole käytettävissä oletusarvoisesti. Leveysaste Pituusaste Jos tarvitset näitä kenttiä, yrityksesi järjestelmänvalvojan täytyy lisätä ne Osoite-sivun asetteluun. Tietoja kenttien lisäämisestä sivuasetteluihin on kohdassa Staattisten sivujen asettelun mukautus. Maantieteellisten koodien kenttiä käytetään yleensä etsittäessä maantieteellisiä koordinaatteja eli leveys- ja pituusasteita osoitearvoista, kuten katuosoitteesta ja postinumerosta. Näiden maantieteellisen GeoCode-koodin kenttien avulla tuetaan Oracle CRM On Demand -työasemasovelluksia, kuten Oracle CRM On Demand Disconnected Mobile Sales -sovellusta, kartoitusta ja sijaintiin perustuvia toimintoja. Niiden avulla tuetaan myös sijainnin osoittamista kartoitussovelluksessa, kuten Google Mapsissa. Jos käyttäjät eivät täytä näitä kenttiä, he voivat käyttää vain vakiokarttatoimintoja asiakassovelluksissa käyttämällä käytettävissä olevia osoitearvoja. Leveys- ja pituusaste esitetään yleensä asteina, minuutteina ja sekunteina, esimerkiksi 59º20'30"N. Sovelluksessa Oracle CRM On Demand ne esitetään ja tallennetaan kuitenkin plus- tai miinusmerkkisenä desimaalitietona seuraavalla tavalla: Voit syöttää leveysasteelle arvon väliltä -90.0000000 ja +90.0000000. Desimaalipisteen jälkeen voi tulla enintään 7 numeroa. Jos desimaalipisteen jälkeisten numeroiden määrä on yli 7, Oracle CRM On Demand pyöristää arvon. Oracle CRM On Demand pyöristää esimerkiksi leveysasteen arvon arvosta 89.12345678 arvoksi 89.1234568. Voit syöttää pituusasteelle arvon väliltä -180.0000000 ja +180.0000000. Desimaalipisteen jälkeen voi tulla enintään 7 numeroa. Jos desimaalipisteen jälkeisten numeroiden määrä on yli 7, Oracle CRM On Demand pyöristää arvot. Oracle CRM On Demand pyöristää esimerkiksi pituusasteen arvon arvosta 179.12345674 arvoksi 179.1234567. Lisäksi Oracle CRM On Demand tukee leveys- ja pituusasteen yleistä desimaalimuotoa eli Oracle CRM On Demand tukee numeroita, joissa desimaalierottimena on piste (.). Joissakin kieliasetuksissa desimaalierottimena käytetään pilkkua (,), mutta näitä kieliasetuksia varten desimaalitiedoissa desimaalierottimena täytyy kuitenkin käyttää pistettä (.). Oracle CRM On Demand näyttää desimaaliluvun siten kuin se on tallennettu tietokantaan muotoilematta desimaalitietoja paikallisten asetusten mukaan. Kun lisäät leveys- ja pituusastearvoja sovellukseen Oracle CRM On Demand, muunna leveys- ja pituusasteiden aste-minuutti-sekunti-esitystapa desimaaliesitykseksi seuraavasti: Desimaaliasteet = asteet + minuutit/60 + sekunnit/3600 Leveys- tai pituusasteen arvolla on oltava plus- tai miinusmerkki, koska negatiiviset arvot ovat sallittuja. Leveysasteen arvo on positiivinen päiväntasaajan pohjoispuolella (N), kun taas leveysasteen arvo on negatiivinen päiväntasaajan eteläpuolella (S). Pituusasteen arvo on positiivinen nollameridiaanin itäpuolella (E), kun taas pituusasteen arvo on negatiivinen nollameridiaanin länsipuolella (W). Seuraavassa taulukossa on esimerkkejä eri kaupunkien Leveysaste- ja Pituusaste-kenttien arvoista sovelluksessa Oracle CRM On Demand.
Kaupunki | Leveysaste | Leveysasteen arvo Oracle CRM On Demand -sovelluksessa | Pituusaste | Pituusasteen arvo Oracle CRM On Demand -sovelluksessa
--- | --- | --- | --- | ---
Tukholma, Ruotsi | 59º20'N | 59.3333333 | 18º04'E | 18.0666667
Darwin, Australia | 12º27'S | -12.4500000 | 130º50'E | 130.8333333
HUOMAUTUS: Oracle CRM On Demand ei muunna pituus- ja leveysasteita tarvittavaan esitysmuotoon sovelluksessa Oracle CRM On Demand. Leveysaste- ja Pituusaste-kenttiin tallennetaan vain osoitteeseen liittyvät maantieteelliset koodit. Yleensä Oracle CRM On Demand -työasemasovellukset, kuten Oracle CRM On Demand Disconnected Mobile Sales, suorittavat maantieteellinen GeoCode-koodin tietojen jatkokäsittelyn ja muunnon. Oracle CRM On Demand voi kuitenkin käyttää osoitetietueen tietoja etsiäkseen automaattisesti osoitetta vastaavat pituus- ja leveysasteet Oracle Spatialissa. Tiedot täytetään Leveysaste- ja Pituusaste-kenttiin. Lisätietoja on kohdassa Tietoja osoitetietojen maantieteellisen koodin määrityksestä.

Julkaistu Elokuu 2022 | Copyright © 2005, 2022, Oracle ja/tai sen tytär-, sisar- tai osakkuusyhtiöt. Legal Notices.