| Tulosta Avaa käytönaikaisen ohjeen PDF-versio

#### Valinnan vaiheiden luonti Valinnan vaiheiden sekä ryhmien ja laskettujen alkioiden avulla voit tehdä analyysissa näytettäviin tuloksiin rajoituksia, muokkauksia tai lisäyksiä. Suodattimia käytetään ennen kuin kysely koostetaan, joten ne vaikuttavat kyselyyn ja tuloksena saataviin mittareiden arvoihin. Sen sijaan valinnan vaiheita käytetään kyselyn koostamisen jälkeen ja ne vaikuttavat vain näytettäviin sarakkeen arvoihin, mutta eivät tuloksena saataviin koostearvoihin. Kun lisäät analyysiin sarakkeen, valinnan vaihe luodaan automaattisesti sarakkeen arvoilla, ellet erikseen lisää määritettyjä arvoja. Valinnan vaiheet luodaan automaattisesti myös silloin, kun lisäät analyysiin sarakkeita Tulokset-välilehdellä. Voit luoda analyysiin valinnan vaiheita myös Tulokset-välilehden Valinnan vaiheet -ruudussa. Voit määrittää valinnan vaiheille ryhmiä ja laskettuja alkioita, joiden avulla voit ryhmittää valitsemasi sarakkeen arvot tai määrittää niille räätälöidyt koosteet. HUOMAUTUS: Voit luoda valinnan vaiheita vain ulottuvuuden sarakkeille. Et voi luoda valinnan vaiheita mittarin sarakkeille. Jos otat analyysille käyttöön tietyt kakkospainikkeen toiminnot, myös analyysia käyttävät käyttäjät voivat määrittää ja käyttää analyysille omia valinnan vaiheita ajon aikana, kun he säilyttävät, lisäävät tai poistavat sarakkeen arvoja tai lisäävät räätälöityjä laskettuja alkioita tai ryhmiä. Jos haluat tietoja hiiren kakkospainikkeen toimintojen käyttöönotosta, katso Hiiren kakkospainikkeen toimintojen määritys. Alla olevissa ohjeissa kuvataan, miten valinnan vaiheita luodaan analyysieditorin Tulokset-välilehdellä. Valinnan vaiheiden luonti Jos Valinnan vaiheet -ruutu ei ole näkyvissä analyysieditorin Tulokset-välilehdellä, valitse työkaluriviltä Näytä valinnan vaiheiden ruutu -kuvake. Jos Valinnan vaiheet -ruutu on pienennetty, laajenna se. Valitse sarakkeen vaiheissa Sitten uusi vaihe -linkki. Valitse valikosta sen vaiheen tyypin valinta, jonka haluat luoda, ja määritä tiedot avautuvassa valintaikkunassa. VIHJE: Jos sopiva ryhmä tai laskettu alkio on jo luotu ja tallennettu luettelon kansioon, johon sinulla on käyttöoikeus, voit valita vaiheelle kyseisen ryhmän tai lasketun alkion. Kun olet valmis, sulje valintaikkuna valitsemalla OK. Jos haluat näyttää valinnan vaiheet analyysissa, lisää valinnan vaiheen näkymä yhdistelmäasetteluun. Näkymien lisäysohjeet ovat kohdassa Näkymien lisäys ja muokkaus. Tallenna analyysi.

Julkaistu Elokuu 2022 | Copyright © 2005, 2022, Oracle ja/tai sen tytär-, sisar- tai osakkuusyhtiöt. Legal Notices.