| Tulosta Avaa käytönaikaisen ohjeen PDF-versio

#### Tietoja arviointikyselyistä Arviointikysely on sarja kysymyksiä, jotka auttavat käyttäjiä keräämään asiakasta koskevia tietoja. Arviointikyselyitä voidaan käyttää apuna esimerkiksi hyväksyttäessä myyntivihjeitä, arvioitaessa myyntimahdollisuuksia, palveltaessa asiakkaita tai tutkittaessa asiakastyytyväisyyttä tai kerättäessä toimen tietoja. Voit pisteyttää asiakkaan vastauksia, määrittää kysymyksille erilaisia painoarvoja sekä määrittää päätöksenteon yhteydessä käytettäviä kynnyspistemääriä. Lisäksi voit määrittää arvioinnissa käytettyjä kenttiä päätietueelle ja suorittaa myöhemmin raportteja ja analyyseja näiden kenttien perusteella. Ennen kuin aloitat: Voit suorittaa tässä aiheessa kuvatut toimenpiteet, jos roolisi sisältää sisällönhallintaoikeuden. ### Kuinka arviointikyselyjä käytetään? Arviointikyselyprosessi on seuraavanlainen: Käyttäjä käynnistää arviointikyselyn tietueen tietosivulta. Tietueen tietosivulla näkyvät käytettävissä olevat arviointikyselyt (jotka määräytyvät tietueelle määritettyjen kenttäarvojen perusteella). Käyttäjä voi tarvittaessa etsiä myös muita arviointikyselyjä. Arviointikyselyjen avulla käyttäjä kerää tärkeitä asiakastietoja, kuten tietoja myyntivihjeiden laadusta, ja valitsee kuhunkin kysymykseen oikean vastauksen avattavasta luettelosta. Tulos luodaan vastausten perusteella automaattisesti, ja tietue päivitetään. Esimerkiksi myyntivihje määritetään hyväksytyksi tai hylätyksi. Kysymysten vastaukset määritetään kenttäarvoina tietueeseen, joten vastauksia on helppo tarkastella ja ne ovat käytettävissä raporttien luontiin. Suoritetut arviointikyselyt tallennetaan, ja ne ovat käytettävissä päätietueen liittyvien tietueiden osassa. ### Minkälaiset arviointikyselyt ovat hyödyllisiä? Voit määrittää useita erilaisia arviointikyselyjä. Kukin kysely on tarkoitettu tiettyyn tarkoitukseen. Voit käyttää kyselyitä seuraavasti: Asiakaskysely: Käytä tätä kyselyä, kun haluat tehdä kyselyn asiakkaita haastattelemalla. Toimen arviointi: Tämän tyypin avulla voit kerätä tärkeitä yhteyshenkilön ja asiakkaan yhteydenottotietoja. Liiketoimintasuunnitelman arviointi: Käytä tätä kyselyä, kun haluat myyntiedustajien keräävän tietoja, jotka auttavat määrittämään liiketoimintasuunnitelmien tehokkuuden. Yhteyshenkilökysely: Käytä tätä kyselyä, kun haluat tehdä asiakastyytyväisyyskyselyn tiettyjä yhteyshenkilöitä haastattelemalla. Myyntivihjeen hyväksyntä: Tätä kyselyä käyttämällä voit auttaa myyntiedustajia tunnistamaan hyväksytyt myyntivihjeet. Kyselyn käyttäminen tähän tarkoitukseen vähentää koulutuksen tarvetta ja takaa, että myyntivihjeet hyväksytään yhdenmukaisesti. HUOMAUTUS: Myyntivihjeen hyväksyntäkysely ei ehkä pysty määrittämään myyntivihjeen Tila-kentän arvoksi Hyväksytty, jos myyntivihjeen tiettyjä kenttiä ei täytetä. Lisätietoja on kohdassa Myyntivihjeen hyväksynnän pakolliset kentät. Tavoitteen arviointi: Käytä tätä kyselyä, kun haluat myyntiedustajien keräävän tietoja, jotka auttavat määrittämään tavoitteiden tehokkuuden. Myyntimahdollisuuden arviointi: Tätä kyselyä käyttämällä voit ottaa käyttöön myyntimenetelmiä ja auttaa myyntiedustajia arvioimaan myyntimahdollisuuksia siten, että nämä voivat muokata myyntistrategioitaan tavoitteiden mukaan. Palvelupyyntö - kysely: Tätä kyselyä käyttämällä voit auttaa myyntiedustajia arvioimaan palvelupyyntöjä, kuten selvittämään pyynnön tärkeyden tai eskalointivaiheet. Kyselyn käyttäminen tähän tarkoitukseen vähentää koulutuksen tarvetta ja takaa asiakaspalvelun yhdenmukaisen laadun. Palvelupyyntö - tutkimus: Tämän kyselyn avulla voit hallita asiakastyytyväisyyskyselyjä (jotka liittyvät tiettyyn palvelutapahtumaan). Jokainen arviointikyselytyyppi on linkitetty vastaavaan tietuetyyppiin: Tapaaminen, Myyntiyhteydenotto tai Tehtävä, Asiakas, Liiketoimintasuunnitelma, Yhteyshenkilö, Myyntivihje, Tavoite, Myyntimahdollisuus tai Palvelupyyntö. Tarvittaessa voit luoda kullekin tyypille useita arviointikyselyitä ja esittää käyttäjälle kulloinkin soveltuvan kyselyn. Kysely perustuu määritettyihin tietue-ehtoihin. ### Arviointikyselyiden luontiprosessi Arviointikyselyn luominen edellyttää usean vaiheen suorittamista. Mukauta arviointikyselyn suodattimet. Suodattimien avulla voit määrittää tietueen määritettyihin kenttäarvoihin perustuvat ehdot, joiden perusteella tunnistetaan kutakin tehtävää varten soveltuva kysely. Esimerkiksi myyntivihjeen hyväksyntäkysely voidaan määrittää seuraavien suodattimien avulla: Asiakkaan taso = Kulta Segmentti = Suuri Alue = Länsi Kun käyttäjä käynnistää arviointikyselyn myyntivihjetietueesta, jossa on vastaavat arvot, näkyviin tulee soveltuva myyntivihjeen hyväksyntäkysely. Kaikki arviointikyselytyypit käyttävät samaa neljää suodatinkenttää, joista kukin sisältää määritetyt arvot sisältävän valintaluettelon. Voit mukauttaa suodattimia seuraavasti: Määritä suodatinkenttien näyttönimet ja valintaluetteloiden arvot kaikille niille tietuetyypeille, joille haluat luoda arviointikyselyn. Lisätietoja on kohdassa Arviointikyselyiden luonti. Lisää suodatinkentät kaikkien niiden tietuetyyppien sivuasetteluihin, joille haluat luoda arviointikyselyn. Luo arviointikysely: Määritä kyselyn tiedot. Lisää kyselyn ehdot (kysymykset). Lisää kullekin kysymykselle mahdollisten vastausten luettelo. Lisätietoja näistä vaiheista on kohdassa Arviointikyselyiden luonti. Myönnä käyttäjille kyselyiden käyttöoikeus: Määritä käyttäjärooli ja käyttöoikeusprofiili kaikille käyttäjärooleille, joiden on käytettävä arviointikyselyjä: Arviointikyselyjen luonti. Jotta käyttäjä voisi luoda arviointikyselyjä, sinun on myönnettävä käyttäjän roolille oikeus käyttää Arviointi-tietuetyyppiä. Tämä tarkoittaa sitä, että oletusarvoisen käyttöoikeusprofiilin ja omistajaprofiilin käyttöoikeustasoksi Arviointi-tietuetyypin osalta on määritettävä vähintään Luku/muokkaus. Lisäksi roolin tietuetyypin käyttöoikeusasetusten käyttöoikeus- ja luontioikeusvalinnat on valittava Arviointi-tietotyypin osalta. Arviointikyselyjen tarkastelu. Jotta käyttäjä voisi tarkastella arviointikyselyjä, sinun on myönnettävä käyttäjän roolille oikeus käyttää Arviointi-tietuetyyppiä. Tämä tarkoittaa sitä, että oletusarvoisen käyttöoikeusprofiilin ja omistajaprofiilin käyttöoikeustasoksi Arviointi-tietuetyypin osalta on määritettävä vähintään Vain luku. Lisäksi roolin tietuetyyppitasolla Arviointi-tietotyypille on valittava käyttöoikeus ja kaikkien tietueiden lukuoikeus. Lisätietoja käyttäjien roolien määrittämisestä on kohdassa Roolien lisäys. Lisätietoja käyttöoikeusprofiilien määrityksestä on kohdassa Käyttöoikeusprofiilien määritysprosessi. Lisää arviointikyselyosa tietueen tietosivulla näkyvien tietojen joukkoon kaikkien niiden tietuetyyppien osalta, joille olet luonut arviointikyselyn. Lisätietoja sivuasettelujen mukauttamisesta on kohdassa Staattisten sivujen asettelun mukautus. ### Esimerkki arviointikyselystä Yrityksen järjestelmänvalvojan usein määrittämä kysely on esimerkiksi myyntivihjeen hyväksyntäkysely, jonka avulla selvitetään, hyväksytäänkö vai hylätäänkö myyntivihje. Seuraavassa taulukossa on esimerkkiarvot, joita voidaan käyttää tällaisessa kyselyssä.
Kyselykenttä | Esimerkkiarvo
--- | ---
Tyyppi | Myyntivihjeen hyväksyntä
Kynnyspistemäärä | 50
Tulosarvo, jos kynnys saavutetaan | Hyväksytty
Tulosarvo, jos kynnystä ei saavuteta | Hylätty
Kenttä, johon tulosarvo liitetään | Kuvaus
Seuraavassa taulukossa on esimerkkejä myyntivihjeen hyväksyntäkyselyn ehdoista.
Ehdot | Paino
--- | ---
Mikä on budjetin tämänhetkinen tila? | 50
Mitkä seikat vaikuttavat tämän projektin aikatauluun? | 25
Mihin ajankohtaan päätöksenteko on ajoitettu? | 25
Seuraavassa taulukossa on "Mikä on budjetin tämänhetkinen tila?" -kysymyksen esimerkkivastaukset ja -pisteet.
Vastaus | Pisteet
--- | ---
Budjetti hyväksytty | 100
Budjetti hylätty | 0
Kunkin ehdon pisteet lasketaan kertomalla kysymyksen painoarvo vastauksen pistemäärällä. Painoarvo ilmaistaan prosentteina. Jos tässä esimerkissä käyttäjä valitsee vastaukseksi Budjetti hyväksytty, kysymyksen pisteet lasketaan seuraavasti: (0.5 * 100) = 50 Kyselyn kokonaispistemäärä on kaikkien kysymysten pisteiden summa. Jos kyselyn lopullinen tulos saavuttaa tai ylittää kyselylle määritetyn kynnyksen, myyntivihjeen tietosivulla olevan Kuvaus-kentän arvoksi asetetaan Hyväksytty. Jos tulos alittaa kynnyksen, kentän arvoksi asetetaan Hylätty. Kun kyselyn pisteet on laskettu, sovelletaan seuraavia sääntöjä: Yksittäisten kysymysten pisteet pyöristetään yhden desimaalin tarkkuudella. Kyselyn kokonaistulos pyöristetään lähimpään kokonaislukuun. Pyöristyssäännöt perustuvat matematiikan vakiosääntöihin, joiden mukaan arvoa 0,5 pienempi desimaaliarvo pyöristetään alaspäin ja arvoa 0,5 suurempi desimaaliarvo pyöristetään ylöspäin.

Julkaistu Elokuu 2022 | Copyright © 2005, 2022, Oracle ja/tai sen tytär-, sisar- tai osakkuusyhtiöt. Legal Notices.