| Tulosta Avaa käytönaikaisen ohjeen PDF-versio

### Luetteloiden käyttö Useiden tietuetyyppien osalta voit rajoittaa näkemiesi tietueiden määrää käyttämällä suodatettuja luetteloita. Suodatetuissa luetteloissa näkyy luettelon suodattamiseen käytettyjen kriteereiden perusteella valittu tietueiden alijoukko. Oracle CRM On Demand tarjoaa suodatettuja vakioluetteloita monille tietuetyypeille. Käyttäjät, joiden käyttäjäroolissa on Julkisten luetteloiden hallinta -oikeus, voivat luoda mukautettuja, suodatettuja luetteloita ja tuoda ne muiden käyttäjien käytettäviksi. Yrityksen järjestelmänvalvoja voi määrittää, mitkä luettelot kuuluvat käyttäjärooliisi. Voit myös luoda muita mukautettuja, suodatettuja luetteloita palauttaaksesi tietueita, joita haluat käsitellä. Lisätietoja on kohdassa Luetteloiden luonti ja tarkennus. Ylimmän tason tietuetyyppiä varten käytettävissäsi olevista luetteloista voit valita luetteloiden joukon, joka näytetään kotisivulla ja luetteloiden valintaluettelossa. Lisätietoja on kohdassa Tietuetyyppien luettelojoukkojen muuttaminen. Kun valitset suodatetun luettelon, tietueen luettelosivulle avautuu luetteloehdot täyttävien tietueiden luettelo. Voit valita sivulla kerralla näytettäväksi ensimmäiset 5, 10, 25, 50, 75 tai 100 tietuetta. Valitsemaasi valintaa ylläpidetään kaikkien tietuetyyppien luettelosivulla seuraavaan muuttamiseen saakka. Kun selaat luetteloa, osoittimen kohdalla olevaa tietuetta korostetaan taustavärin muuttamisella. Luettelosivujen sarakeotsikot saattavat pysyä aina näkyvissä, kun tietuesivua vieritetään alaspäin, yrityksen ja käyttäjäprofiilin asetusten mukaan. Tämä toiminto voidaan ottaa käyttöön tai poistaa käytöstä yritystasolla, mutta voit ohittaa yritystasolla määritetyn luettelon sarakeotsikon jäädytysasetuksen henkilökohtaisessa profiilissasi. Lisätietoja luettelon sarakeotsikon jäädytysasetuksen muuttamisesta omassa profiilissa on kohdassa Omien tietojen päivitys. HUOMAUTUS: Oracle CRM On Demand voi käyttää vain yhtä koontitapaa ratkaistakseen luetteloiden sisäisen lajittelujärjestyksen. Koontitapa valittiin niin, että se tuottaisi parhaan ratkaisun kaikilla kielillä. Se voi kuitenkin aiheuttaa joidenkin kirjainten esiintymisen väärässä järjestyksessä joissakin kielissä. ### Mitä tapahtuu, jos tietueita on enemmän kuin yksi sivu? Jos luettelossa on enemmän tietueita kuin sivulle mahtuu: Voit siirtyä seuraavalle sivulle, edelliselle sivulle, ensimmäiselle tai viimeiselle sivulle napsauttamalla luettelosivun ala- ja yläreunassa olevia navigointikuvakkeita. Jos napsautat kuvaketta siirtyäksesi luettelon viimeiselle sivulle, viimeinen sivu on täynnä tietueita. Luettelon viimeisellä sivulla näkyvien tietueiden määrä määräytyy sen mukaan, kuinka monta tietuetta olet määrittänyt näytettäväksi luettelosivulla. Esimerkki: luettelossa on 60 tietuetta ja valitset, että luettelosivulla näkyy 25 tietuetta. Jos napsautat kuvaketta siirtyäksesi luettelon viimeiselle sivulle, sivulla näytetään luettelon 25 viimeistä tietuetta. Jos selaat luetteloa sivu kerrallaan, luettelon viimeisellä sivulla näkyvät vain luettelossa jäljellä olevat tietueet. Esimerkki: luettelossa on 60 tietuetta ja valitset, että luettelosivulla näkyy 25 tietuetta. Jos selaat luetteloa sivu kerrallaan, luettelon kummallakin ensimmäisellä sivulla näkyy 25 tietuetta. Viimeisellä sivulla näkyy 10 luettelossa jäljellä olevaa tietuetta. ### Tehtävät, joita voidaan tehdä luettelosivuilla Luettelosivuilla voit tehdä seuraavaa: lajitella tietueet tarkastella useita tietueita yhdellä silmäyksellä etsiä tietueen sen tarkastelua, poistoa tai päivitystä varten päivittää luettelosivun kenttiä rivin sisältä, jos rivin sisäinen muokkaustoiminto on käytössä avata tietueen tietosivun tietueikkunassa ja päivittää tietueen tiedot siirtymättä luettelosivulta, jos tietueikkuna on käytettävissä luettelosivulla luoda uusia tietueita lisätä luettelon suosikkiluetteloihin valitsemalla luettelosivun otsikkorivin oikealla puolella olevan Lisää suosikkeihin -kuvakkeen poistaa luettelon suosikkiluetteloista valitsemalla luettelosivun otsikkorivin oikealla puolella olevan Poista suosikeista -kuvakkeen lisätä tietueen suosikkitietueisiin valitsemalla tietueen rivillä olevan Lisää suosikkeihin -kuvakkeen poistaa tietueen suosikkitietueista valitsemalla tietueen rivillä olevan Poista suosikeista -kuvakkeen tarkentaa luettelosivun luetteloa, jos luettelon tarkennuksen ikkunan vaihdon kuvake on käytettävissä. Lisätietoja on kohdassa Luetteloiden tarkennus luettelosivuilla. Muuta sarakkeiden järjestystä luettelossa vetämällä ja pudottamalla sarakeotsikot uusiin paikkoihin. Vaihtoehtoisesti voit tallentaa luettelon, kun olet muuttanut sarakkeiden järjestystä. ### Tietoja sarakkeiden uudelleenjärjestelystä luettelosivuilla Voit järjestää luettelon sarakkeet uudelleen suoraan luettelosivulla. Kun viet osoittimen sarakeotsikon päälle, näkyviin tulee neljään suuntaan osoittava nuoli. Voit vetää ja pudottaa sarakkeen uuteen paikkaan. Jos käytettävissä on enemmän sarakkeita kuin mitä selainsivulla voidaan näyttää, voit vetää sarakeotsikon näkyvissä olevien sarakkeiden reunaan. Tällöin sivu vierittyy automaattisesti niin, että muut sarakkeet tulevat näkyviin. Sarakkeiden muuttunut järjestys pysyy voimassa, kun suoritat sivua päivittäviä toimintoja, esimerkiksi teet luettelossa henkilöhakuja, lajittelet luettelon tai käytät aakkoshaun ohjausobjekteja ja pikasuodatuskenttiä. Muuttunut järjestys pysyy voimassa myös silloin, kun avaat tietueen tietosivun luettelosta ja palaat sitten luetteloon. Kun siirryt pois luettelosta ja avaat luettelon seuraavan kerran, sarakkeet näkyvät kuitenkin alkuperäisessä järjestyksessä, ellet ole tallentanut luetteloa sarakkeiden uudelleenjärjestelyn jälkeen. ### Tietoja mukautettujen kenttien käyttämisestä luetteloiden lajittelussa Suoritustason ylläpitämiseksi kaikkia mukautettuja kenttiä ei voi käyttää luetteloiden lajittelussa. Seuraavat yleissäännöt ovat käytössä: Minkään tietuetyyppien, mukaan lukien mukautettujen objektien tietuetyypit, luetteloiden lajittelemiseksi ei voi käyttää seuraavantyyppisiä mukautettuja kenttiä: valintaruutukentät web-linkkien kentät moniarvoiset valintaluettelokentät. Minkä tahansa tietuetyypin kohdalla voi olla myös muita mukautettuja kenttiä, joita ei voi käyttää luetteloiden lajittelussa. Tietuetyyppien Mukautettu objekti 01-03 kohdalla luetteloiden lajitteluun ei voi käyttää minkään tyyppisiä mukautettuja kenttiä. ### Toimet, joita voi tehdä luetelluille tietueille Voit lisäksi käyttää tietuetason valikkoa (jokaisen tietueen nimen vieressä) suorittaaksesi eri toimintoja luetelluissa tietueissa sisältäen joitain tai kaikki alla olevista toiminnoista. Tietueen Muokkaa-sivun avaaminen (valitsemalla Muokkaa-vaihtoehto), jossa voit muokata tietueen kaikkia kenttiä. Uuden tietueen luominen kopioimalla olemassa oleva tietue. Yrityksesi järjestelmänvalvoja määrittää, mitkä kenttien arvot kopioituvat automaattisesti uuteen tietueeseen. poistaa tietueen. Voit suodattaa luetteloa lisää, jos sivulla on liian monta tietuetta. Lisätietoja nopeista luetteloiden suodatustavoista on kohdassa Luetteloiden suodatus. Kukin suodatettu luettelo sisältää tietuekohtaisia tietoja (esimerkiksi myyntimahdollisuudet tai asiakkaat). Kaikki työntekijät voivat luoda suodatettuja luetteloita omaan käyttöönsä, mutta kaikille näkyviä julkisia luetteloita voivat luoda vain henkilöt, joille on määritetty siihen oikeuttava rooli. HUOMAUTUS: Esimiesten luomat luettelot näkyvät vain sillä kielellä, jolla ne on laadittu. Jos käyttäjä vaihtaa kieltä, tällaisia luetteloita ei lisätä jollakin muulla sovelluksen tukemalla kielellä näytettävään luetteloon. Vain järjestelmän omat suodatetut vakioluettelot näkyvät kaikilla kielillä. Jos italialainen esimies esimerkiksi luo uuden italiankielisen luettelon, mutta osa hänen tiiminsä jäsenistä käyttää tuotteen espanjalaista versiota, he eivät näe uutta luetteloa. ### Tietoja kirjanmerkkien luonnista luettelosivuille Luettelon eri sivuilla on yleensä sama URL-osoite. Jos luot kirjanmerkin jollekin luettelon sivulle, kirjanmerkistä avautuu aina sama sivu, joka avautui luettelon ensimmäisellä käyttökerralla (yleensä luettelon ensimmäinen sivu). Jos kopioit URL-osoitteen jonkin luettelosivun osoitekentästä ja liität sen myöhemmin selaimen osoitekenttään, avautuu sivu, joka avautui luettelon ensimmäisellä käyttökerralla. Jos avaat luettelon esimerkiksi valitsemalla luettelon linkin Asiakkaan kotisivulta, näyttöön tulee luettelon ensimmäinen sivu. Jos siirryt luettelon kolmannelle sivulle ja luot sivulle kirjanmerkin, uudesta kirjanmerkistä avautuu luettelon ensimmäinen sivu (eli sivu, joka tuli edellisellä kerralla näyttöön ensimmäiseksi). ### Luetteloiden hallinta-asetukset Useimpien tietuetyyppien luettelosivulla näkyy Valikko-painike, joka sisältää kaikki seuraavat vaihtoehdot tai osan niistä: Eräpoisto. Poistaa kaikki luettelon tietueet. Lisätietoja on kohdassa Tietueiden poisto ja palautus. Kirjan erämääritys. Lisää kirjaan tietueita tai poista niitä kirjasta, katso Tietueiden lisääminen kirjoihin. Tiimin jäsenen erämääritys. Lisätietoja tiimin jäsenen lisäyksestä tietueluetteloon ja tiimin jäsenen poistosta tietueluettelosta on kohdassa Tiimin jäsenen määritys tietueluetteloon. Vie luettelo. Vie luettelon, jotta voit tallentaa sen tietokoneeseen, katso Tietueiden vienti luettelona. Joukkopäivitys. Päivittää joukon tietueita kerralla, katso Tietueryhmien päivitys. Joukkoyhteydenoton suunnittelu. Suunnitellun yhteydenoton luonti yhdelle tai usealle asiakkaalle, katso Joukkoyhteydenoton suunnittelu. Tapaamisen joukkoluonti. Tietoja tapaamisen luomisesta yhdelle tai usealle asiakkaille on kohdassa Tapaamisten luominen useille asiakkaille. Tietueiden lukumäärä. Laskee tietueiden lukumäärän luettelossa, katso Luettelon tietueiden määrän laskeminen. Tarkenna luetteloa. Tarkentaa suodatetun luettelon, katso Luettelojen luonti ja tarkennus. HUOMAUTUS: Useimpien tietuetyyppien luettelosivuilla voi myös tarkentaa luetteloa poistumatta luettelosivulta ja tarvittaessa tallentaa tarkennetun luettelon. Lisätietoja luetteloiden tarkennuksesta luettelosivuilla on kohdassa Luetteloiden tarkennus luettelosivuilla. Tallenna luettelo. Tallentaa luettelon. Valitsemalla tämän vaihtoehdon pääset suoraan tallennusasetusten sivulle. Näytä luettelon suodatin. Näyttää tärkeimmät luettelotiedot, katso Luettelosivun tarkastelu. Voit avata sivun myös valitsemalla luettelon hallintasivulla Näytä. Luo uusi luettelo. Luo uuden suodatetun luettelon, katso Luettelojen luonti ja tarkennus. Luetteloiden hallinta. Hallitsee tietuetyypin luetteloita, katso Luettelosivun hallinta Eräpalautus. Tietoja poistetun tietueluettelon palauttamisesta on kohdassa Tietueiden poisto ja palautus. ### Luetteloiden hallinta-asetusten käyttö Luettelon hallinta-asetuksiin siirtyminen määräytyy tietuetyypin mukaan oheisessa taulukossa osoitetulla tavalla:
Tietuetyyppi | Vaiheet
--- | ---
Päätietuetyypit (välilehdet) | Napsauta sivun yläosassa olevaa tietueen välilehteä. Napsauta luetteloa Luettelot-osiossa. Napsauta Valikko-painiketta ja valitse sopiva vaihtoehto. Voit siirtyä Uusi luettelo -sivulle myös seuraavasti: Napsauta sivun yläosassa olevaa tietueen välilehteä. Valitse Luettelot-osan otsikkopalkissa Uusi-painike.
Aktiviteetit | Napsauta Kalenteri-välilehteä. Valitse Aktiviteettiluettelo-osassa Näytä koko luettelo -linkki. HUOMAUTUS: Vakiosovelluksessa Avoimet tehtävät -luettelo näytetään oman kalenterin ja niiden käyttäjien päivä- ja viikkonäkymissä, jotka jakavat kalenterinsa kanssasi. Voit kuitenkin valita näytettäväksi jonkin muun luettelon tai pääkäyttäjä voi valita käyttäjäroolillesi toisen luettelon. Lisätietoja on kohdassa Kalenterin määritys. Napsauta Valikko-painiketta ja valitse sopiva vaihtoehto.
Ilmoitukset | Napsauta Koti-välilehteä. Napsauta Koti-sivun Ilmoitukset-osion alaosassa olevaa koko luettelon avauslinkkiä. Napsauta Valikko-painiketta ja valitse sopiva vaihtoehto. HUOMAUTUS: Jos ilmoituksia ei ole, Näytä koko luettelo -linkki ei ole näkyvissä.
Liitteet | Näkyy vain, jos käyttäjän rooliin sisältyy sisällönhallinnan liitteiden ja tietosivun kuvien hallintaoikeus. Napsauta Hallinta-yleislinkkiä minkä tahansa sivun yläosassa. Napsauta Sisällönhallinta-linkkiä. Napsauta sisällön hallintasivun liitteiden hallintalinkkiä. Napsauta liitteiden hallintasivun uuden luettelon luonnin painiketta.
Käyttäjät | Näkyy vain, jos käyttäjän rooliin sisältyy käyttäjien hallintaoikeus. Napsauta Hallinta-yleislinkkiä minkä tahansa sivun yläosassa. Napsauta Käyttäjän hallinta ja käyttöoikeudet -linkkiä. Napsauta käyttäjien hallintalinkkiä. Napsauta Valikko-painiketta ja valitse sopiva vaihtoehto.
Tuoteluokat | Näkyy vain, jos käyttäjän roolimääritykseen sisältyy oikeus sisällön hallintaan. Napsauta Hallinta-yleislinkkiä minkä tahansa sivun yläosassa. Napsauta Sisällönhallinta-linkkiä. Napsauta sisällön hallintasivun tuoteluokkalinkkiä. Napsauta Valikko-painiketta ja valitse sopiva vaihtoehto.
Tuotteet | Näkyy vain, jos käyttäjän roolimääritykseen sisältyy oikeus sisällön hallintaan. Napsauta Hallinta-yleislinkkiä minkä tahansa sivun yläosassa. Napsauta Sisällönhallinta-linkkiä. Napsauta sisällön hallintasivun tuotelinkkiä. Napsauta Valikko-painiketta ja valitse sopiva vaihtoehto.
### Suodatetut vakioluettelot Lisätietoja suodatetuista vakioluetteloista on jokaisen tietuetyypin kohdassa Tietuetyypin kotisivun käyttö. Esimerkkejä: Myyntivihjeiden kotisivun käyttö Asiakkaan kotisivun käyttö Yhteyshenkilöiden kotisivun käyttö Myyntimahdollisuuden kotisivun käyttö Palvelupyynnön kotisivun käyttö Luettelon avaus Napsauta tietueen välilehteä. Valitse tietueen kotisivun luettelokohdasta se luettelo, jota haluat käsitellä. HUOMAUTUS: Saat aktiviteettiluettelon esille valitsemalla Kalenteri-välilehden ja valitsemalla sitten sivun Aktiviteettiluettelo-osassa Näytä koko luettelo. Lisätietoja aktiviteettiluetteloiden käytöstä on kohdassa Aktiviteettiluetteloiden käyttö. #### Liittyvät aiheet Kohteeseen liittyvää tietoa on seuraavissa aiheissa: Tietoja luettelosivujen tietueikkunasta Luettelosivujen tietueikkunan käyttö

Julkaistu Elokuu 2022 | Copyright © 2005, 2022, Oracle ja/tai sen tytär-, sisar- tai osakkuusyhtiöt. Legal Notices.