| Tulosta Avaa käytönaikaisen ohjeen PDF-versio

### Tietoja salattavista kentistä Salattava kenttä tarkoittaa kenttää, jonka tiedoista osa voidaan piilottaa tietyiltä käyttäjiltä. Sovelluksessa Oracle CRM On Demand järjestelmänvalvoja voi määrittää mukautettuja salattavia kenttiä tietyille tietuetyypeille. Käyttäjäroolisi määrittää seuraavasti, mitä näet näissä mukautetuissa salattavissa kentissä: Jos käyttäjäroolisi ei sisällä peitettyjen tietojen katseluoikeutta: Aina kun näkyvissä on salattava kenttä, kuten tietueen muokkaus-, tieto- ja luettelosivuilla, vain kentän viimeiset neljä merkkiä ovat näkyvissä. Kentän kaikki muut merkit näkyvät merkkeinä XXXX. Jos kentässä on esimerkiksi arvo 102030456789, näkyvissä on seuraava merkkijono: XXXX6789 Voit kuitenkin päivittää salattavaa kenttää. Kun olet päivittänyt kentän, kaikki paitsi arvon neljä viimeistä merkkiä pysyvät peitettyinä. HUOMAUTUS: Jos salattavalle kentälle määritetään oletusarvo, täydellinen oletusarvo näkyy kentässä uuden tietueen luonnin yhteydessä, vaikka käyttäjärooliisi ei sisältyisikään salattujen tietojen tarkasteluoikeutta. Salattavaa kenttää ei voi käyttää ehtona tietueiden haussa tai luetteloiden suodatuksessa. Salattavat kentät eivät ole käytettävissä toimintopalkin hakuosassa, Tarkennettu haku -sivulla ja muilla alueilla, joilla voidaan hakea tietueita ja suodattaa luetteloita. Jos yrität avata luettelon, joka sisältää salattavan kentän hakuehtona, tai käyttää salattavaa kenttää luettelon suodatuksessa, näkyviin tulee virhesanoma. Salattavaa kenttää ei voi käyttää luettelon lajitteluun, vaikka kenttä näkyisi luettelossa. Jos yrität käyttää salattavaa kenttää luettelon lajitteluun, näkyviin tulee virhesanoma. Jos käyttäjäroolisi sisältää salattujen tietojen katseluoikeuden, voit katsella ja päivittää salattavia kenttiä sekä käyttää niitä hauissa ja luetteloissa samalla tavalla kuin muita tekstikenttiä. HUOMAUTUS: Järjestelmänvalvoja voi määrittää salattavan kentän Vain luku -tilaan kyseisessä tietuetyypissä tai sivuasettelussa. Jos salattava kenttä määritetään Vain luku -tilaan kyseisessä tietuetyypissä tai kyseiseen tietuetyyppiin liittyvälle roolillesi määritetyssä sivuasettelussa, et voi päivittää kenttää. Tämä pätee kaikkiin käyttäjiin riippumatta siitä, sisältyykö käyttäjärooliin peitettyjen tietojen katseluoikeutta.

Julkaistu Elokuu 2022 | Copyright © 2005, 2022, Oracle ja/tai sen tytär-, sisar- tai osakkuusyhtiöt. Legal Notices.