| Tulosta Avaa käytönaikaisen ohjeen PDF-versio

#### Muuttujakehotteiden lisäys analyyseissa Muuttujakehotteen avulla käyttäjät voivat valita arvon kehotteen määritetystä arvojoukosta. Muuttujakehotteita on kahta tyyppiä: Esitysmuuttuja. Esitysmuuttujan kehotetta voi käyttää kaavassa tai suodattimessa. Pyynnön muuttuja. Pyynnön muuttujan kehotteen avulla istuntomuuttujan arvon voi korvata kehotteesta käynnistetyn pyynnön ajaksi. Jos analyysissa on pyynnön muuttuja, jolla on sama nimi kuin järjestelmän muuttujalla, järjestelmän muuttujan arvo korvataan pyynnön muuttujan kehotteessa valitulla arvolla. Pyynnön muuttujan valittu arvo on voimassa vain siitä hetkestä, kun käyttäjä painaa kehotteen Hae-painiketta. Arvo ei ole enää voimassa, kun analyysin tulokset palautetaan. HUOMAUTUS: Tiettyjä järjestelmän istuntomuuttujia ei voi korvata. Muuttujakehote ei ole riippuvainen sarakkeesta, mutta se voi käyttää saraketta. Muuttujakehotteen arvojoukko voi olla jokin seuraavista: Mukautettavat arvot Kaikki sarakkeen arvot Sarakkeen määritetyt arvot Tallennetun ryhmän arvot Määritetyn SQL-lauseen palauttamat arvot Esimerkki muuttujakehotteesta, joka käyttää räätälöityjä arvoja: Haluat, että käyttäjät voivat nähdä tulojen arvot, kun he ovat ottaneet käyttöön erilaisia alennuksen tasoja. Voit luoda tätä varten esitysmuuttujan kehotteen ja määrittää arvoiksi 10, 15 ja 20 prosenttia. Tämän jälkeen luot analyysiin uuden sarakkeen ja syötät kaavan, jossa tulot kerrotaan määrittämälläsi muuttujalla. Esimerkki muuttujakehotteesta, joka käyttää sarakkeen arvoja: Luot esitysmuuttujan kehotteen, joka käyttää Myynnin vaihe -sarakkeen arvoja, ja luot sitten analyysissa suodattimen, joka käyttää muuttujaa valitun myynnin vaiheen suodatuksessa. Sarakkeen arvoja käyttävä muuttujakehote toimii samalla tavalla kuin sarakekehote. Muuttujakehotteilla on kuitenkin se etu, että saman sarakkeen arvoja käyttämällä voi luoda useita muuttujakehotteita, kun taas jokaista saraketta kohti voi luoda vain yhden sarakekehotteen. Muuttujakehotteen lisäys Valitse analyysieditorin Kehotteet-välilehdellä Uusi-kuvake ja sitten Muuttujakehote. Uusi kehote -valintaikkunassa: Tee Kehote-kentässä jokin seuraavista vaihtoehdoista: Valitse Esitysmuuttuja ja syötä muuttujan nimi. Valitse Pyynnön muuttuja ja syötä muuttujan nimi. Nimen on vastattava tarkalleen sen istuntomuuttujan nimeä, jonka arvon haluat korvata. Syötä kehotteelle sopiva otsikko ja halutessasi valinnainen kuvaus. Otsikko näkyy kehotteen kentän vieressä ajon aikana. Valitse Käyttäjän syöte -pudotusvalikossa menetelmä, jonka avulla käyttäjä voi valita suodatusperusteen arvon. Määritä tai valitse muuttujan arvot, jos valitsit käyttäjän syötetyypiksi valintaluettelon, valintaruudut, valintanapit tai luetteloruudun. Määritä valintaikkunan Valinnat-osassa muuttujakehotteen valinnat. Vaihtoehdot riippuvat Käyttäjän syöte -kentässä tehdyistä valinnoista. Kun olet määrittänyt kehotteen, sulje valintaikkuna valitsemalla OK. Tallenna analyysi.

Julkaistu Elokuu 2022 | Copyright © 2005, 2022, Oracle ja/tai sen tytär-, sisar- tai osakkuusyhtiöt. Legal Notices.