| Tulosta Avaa käytönaikaisen ohjeen PDF-versio

#### Yrityksen toimialaluettelon mukautus Toimiala-kenttä on valintaluettelokenttä useissa tietuetyypeissä, mukaan lukien tietuetyypit asiakas, sovellus, myyntivihje ja kumppani. Sitä käytetään seuraamaan tietueeseen liittyvää liiketoimintatyyppiä. Voit lisätä ja poistaa toimialoja tai muuttaa toimialojen näyttönimiä listassa, jolloin voit muuttaa toimialojen valintaluetteloa vastaamaan yrityksesi käyttämää nimikkeistöä. HUOMAUTUS: Luetteloon lisättävissä olevien toimialojen määrää ei ole rajoitettu. Kuitenkin vain luettelon ensimmäiset 300 aktiivista toimialaa ovat käyttäjien valittavissa arvojen valintaluettelossa Toimiala-kentässä tietueen tietosivulla. Toimiala-arvot järjestetään nousevan ASCII-koodin mukaisessa järjestyksessä, mikä tarkoittaa, että lajittelujärjestys on kirjainkoon erotteleva. Numeroilla alkavat arvot näkyvät ensin, niiden jälkeen tulevat isolla alkukirjaimella alkavat arvot ja sen jälkeen arvot, jotka alkavat pienellä alkukirjaimella. Toimiala on aktiivinen, kun toimialan Käytössä-valintaruutu on valittuna. Seuraavissa ohjeissa kuvataan, miten toimiala päivitetään. Toimialan päivittäminen Napsauta Hallinta-yleislinkkiä minkä tahansa sivun oikeassa yläkulmassa. Napsauta Liiketoimintaprosessien hallinta -osassa Tietosäännöt ja määritys -linkkiä. Napsauta Toimialan määritys -osan Toimialan määritys -linkkiä. Muuta tarpeen mukaan toimialan tietoja Toimialan muokkaus -sivulla. Tallenna muutokset. Seuraavissa ohjeissa kuvataan, miten toimiala lisätään. Toimialan lisääminen Napsauta Hallinta-yleislinkkiä minkä tahansa sivun oikeassa yläkulmassa. Napsauta Liiketoimintaprosessien hallinta -osassa Tietosäännöt ja määritys -linkkiä. Napsauta Toimialan määritys -osan Toimialan määritys -linkkiä. Valitse Toimialan muokkaus -sivun Käännöskieli-kentässä yrityksesi ensisijainen kieli ja valitse sitten Uusi. Syötä uudella Toimialan muokkaus -sivulla toimialan tiedot. Tallenna muutokset. HUOMAUTUS: Toimialakoodi-kenttä on yksi toimialan muokkaussivun kentistä. Toimialakoodit (SIC, Standard Industrial Classification) ovat numerosarjoista muodostuvia koodeja, joiden avulla kaikki yritykset voidaan luokitella niiden tuottamien tuote- ja palvelutyyppien mukaan. Samoihin aktiviteetteihin keskittyville yrityksille määritetään sama toimialakoodi. Yrityksen koko ei vaikuta toimialakoodin määritykseen. Toimialakoodit helpottavat tietojen keräystä, taulukointia ja analysointia sekä parantavat tilastoanalyysien vertailtavuutta. Seuraavissa ohjeissa kuvataan, miten syötetään käännetty vastine toimialalle manuaalisesti. Toimialan käännetyn vastineen manuaalinen määritys Napsauta Hallinta-yleislinkkiä minkä tahansa sivun oikeassa yläkulmassa. Napsauta Liiketoimintaprosessien hallinta -osassa Tietosäännöt ja määritys -linkkiä. Napsauta Toimialan määritys -osan Toimialan määritys -linkkiä. Valitse Toimialan muokkaus -sivun Käännöskieli-kentässä haluamasi kieli. Syötä käännetty vastine Näyttönimi-kenttään. Tallenna muutokset. HUOMAUTUS: Kun yritys määritetään Oracle CRM On Demandiin ensimmäistä kertaa, ohjelmisto luo toimialojen oletusnimet ja näyttönimet yrityksen oletuskielellä. Jos yrityksesi oletuskieli vaihtuu myöhemmin, myös toimialojen näyttönimien kieli vaihtuu. Toimialojen oletusnimet näkyvät kuitenkin edelleen yrityksesi alkuperäisellä oletuskielellä.

Julkaistu Elokuu 2022 | Copyright © 2005, 2022, Oracle ja/tai sen tytär-, sisar- tai osakkuusyhtiöt. Legal Notices.